Reubencf/Amharic_corpus huggingface dataset:
በዘንድሮው ውድድር ከ1-3 የሚወጡ አሸናፊዎች የተለያዩ ሽልማቶች እንደሚበረከቱላቸው የተናገሩት አቶ ይስሐቅ፤ የሽልማቶቹን ዓይነት ለመናገር ገና ተወስኖ አላለቀም ብለዋል፡፡ ሆኖም እንደከዚህ ቀደሙ የአይዶል ውድድር የመኪና ሽልማት ሊሆን ይችላል የሚል ግምት እንደሌላቸውና በመኪኖች ዋጋ ንረት የተነሳ ይህን ማድረግ እንደማይችሉ ገልፀዋል፡፡
ከ1ኛ-3ኛ የሚወጡ አሸናፊዎች የየራሳቸው አልበም ለማውጣት እንዲችሉ እንደሚያደርግና አስሮቹ ምርጦችም በጋራ አንድ አልበም እንደሚያሳትሙ የተናገሩት አቶ ይስሐቅ፤ ከዚህ ቀደም በሽልማት መዘግየት የሚመጡ ቅሬታዎች በዚህ ውድድር ተግባራዊ እንደማይሆኑና አሸናፊዎች ሽልማቶቻቸውን በወቅቱ እንደሚቀበሉ ጨምረው ገልዋል፡፡
አስሩ የአይዶል ምርጥ ተወዳዳሪዎች ወደ አምስቱ ምርጦች ዙር ለማለፍና በውድድሩ አሸናፊ ለመሆን ከፍተኛ ትንቅንቅ ይዘዋል፡፡ ከተወዳዳሪዎች መሃል በቴዎድሮስ ታደሰና በመሀሙድ አህመድ ዘፈኖች ውድድሮቹን ሲያካሂድ የቆየው ዮናስ ግዛው ለአምስተኛው ዙር ውድድር የማዲንጐ አፈወርቅን ..ማህሌት.. የመረጠ ሲሆን የባህርዳሩ ይርጋ ሁናቸውና የደብረ ማርቆሱ ጳውሎስ ምህረቴ የቴዎድሮስ ታደሰን ..አሳው ተከማችቶ.. የተሰኘ ዜማ ለውድድራቸው መርጠዋል፡፡ የአዲስ አበባው ተወዳዳሪ ዮሐንስ ግርማ በወንድሙ ጅራ ..ውቢት.. ዜማ ውድድሩን የሚያካሂድ ሲሆን በእንግሊዝኛ ዘፈኖች ውድድሯን ታካሂድ የነበረችው ዮሐና በላይ የግርማ በየነን ..መጀመሪያ አንቺን ሳገኝ ተሳስቼ.. የሚለውን ቀደም ያለ ዜማ ለውድድር መርጣዋለች፡፡ የደሴው ተወዳዳሪ ሀሰን አራጋው በጥላሁን ገሰሰ ..ናፍቆቷ ነው ያስቸገረኝ.. ዜማ ውድድሩን ያካሂዳል፡፡ የአዲስ አበባው ይድነቃቸው ገለታ በጥላሁን ገሰሰ ..ስንታየሁ መሰሪ.. ዜማ፣ የመቀሌ ውቅሮው ተወዳዳሪ ዳዊት ዓለማየሁ በሙሉቀን መለሰ ..እኔስ ተሳስቼ.. ዜማ እንዲሁም የከሚሴው ተወዳዳሪ ተመስገን ታፈሰ በጥላሁን ገሰሰ ..የደም ገንቦ.. ዜማና የባህር ዳሩ ማስተዋል እያዩ በቀደምት የጥላሁን ዜማ ..የጠላሽ ይጠላ.. ውድድራቸውን ያደርጋሉ፡፡
ውድድርን አስመልክቶ አስተያየታቸውን ከሰጡን ሙያተኞች መካከል የኪቦርድ ተጫዋቹ ሰለሞን ተክኤ፤ አብዛኛዎቹ ተወዳዳሪዎች የሚገርም ችሎታ እንዳላቸው ጠቁሞ በእሳት የተፈተኑ ወርቆች ናቸው ብሏል፡፡ ከሦስተኛው ዙር ጀምሮ ተወዳዳሪዎቹን በኪቦርድ እያጀበ የዘለቀው ሰለሞን፤ አብዛኛው ታዋቂ ድምፃውያን በመድረክ ላይ ሥራዎቻቸውን ሲያቀርቡ የሚያጋጥማቸው ከሪትም የመውጣትና መሰል ችግሮች በእነዚህ ልጆች ላይ አለመስተዋሉንና ከባድ አሬንጅመንት ያሏቸውን ሙዚቃዎች ለውድድሩ ቢመርጡም ያለ አንዳች ችግር ለመወጣት የቻሉ ብዙ ተስፋ የሚጣልባቸው ልጆች ናቸው ሲል ተናግ…L””በዳኝነቱ ሥራ ለወራት ከተወዳዳሪዎቹ ጋር የዘለቁት ቴዲ ማክና የሺ ደመላሽም በተወዳዳሪዎቹ ብቃት ተደንቀዋል፡፡ ከተወዳዳሪዎቹ ብዙ መጠበቅ አይገባም ያለው ቴዲ፤ ልጆቹ ወደ ውድድሩ ሲመጡ ይዘውት የመጡት ሞራላቸውን ብቻ ነው፡፡ ይህን መንገድ ተከትሎ መስመር የማስያዙ ተግባር እንግዲህ የሁላችንም ነው ብሏል፡፡ በዳኝነቱ ሥራ ላይ የተሳተፈችው የሺ ደመላሽም ውደድሩ አቅም ያላቸውን ልጆች ለሙዚቃ ኢንዱስትሪ በማበርከቱ ረገድ ትልቅ ሚና እንደሚኖረው ገልፃለች፡፡
በዝቅተኛ ብስይነት መቀመጣት (ጽናት), በህይወት ያሉ ህብረ ሕዋሳትን የመከማቸት ችሎታ (የቢኦኮክሚም) ናቸው, እነዚህም በዋና ሸቀጣ ሸቀጦች ውስጥ የሚገኙ የኬሚካሎች ምርቶች የጋራ ባህሪያቸው ናቸው.
ብዙዎች በሰው ልጆች ጤና ላይ ሊያስከትል የሚችለውን አሉታዊ ተነሣሽነት በተመለከተ አወዛጋቢ ናቸው. ይህ ተግባራዊ መመሪያ እነዚህን ሸቀጦችን በየቀኑ የሸማቾች ቁሳቁሶች መኖሩን ለደንበኞች ለማሳወቅ ነው
ከንቲባው የማዘጋጃ ቤት ተሽከርካሪን ለማሻሻል ከንቲባው ውሳኔ አርብ ሰኔ 3 ቀን 1 በፈረንሣይ 2007 ሎሬን ላይ የተላለፈ ዘገባ ፡፡ የውሃ ዶፒንግ et forum pantone ሞተር ተራራ.
ምክትል ከንቲባ ከተማ መቐለ ኣይተ ብርሃነ ገብረየሱስ ምምሕዳር ከተማ መቐለ ኣብ መጋቢትን ሚያዝያን ተግባራዊ ዝኸውን ካልኣይ ዙርያ ዕደላ መሬት ን400 ማሕበራትን ን700 ጉዱኣት ኣካልን መሬት ንምሃብ ተሊሙ ይሰርሕ ኣሎ ኢሎም፡፡
ኣይተ ብርሃነ ብዛዕባ እዚ መልሲ እንትህቡ እቲ ንሓረስቶት ካሕሳ ዝፈቅድ ኣዋጅ ሃገራዊ እዩ፤ኣብዚ ኣብ ክልል ዝመዓራረን ዝልወጥን ኣይኮነን ኰይኑ ግና ዳግም ይፅናዕ ከምዘሎ እዮም ዝዛረቡ።
ኣብታ ሃገር 2,736 ብቫይረስ ኮሮና ዝተታሕዙ ሰባት ተመዝጊቦም ኣለው። ኣብ ነፍሲ ወከፍ መዓልቲ'ውን ብዓሰርተታት ዝቑጸሩ በቲ ቫይረስ ዝልከፉ ሰባት ይምዝገቡ ኣለው። ይኹን ደአ እምበር ሰበ ስልጣን'ታ ሃገር ተማሃሮ ዘድልይ መከላከሊ ስጉምቲ እንተወሲዶም ብሓንሳብ ክመሃሩ ይክእሉ'ዮም ይብሉ ኣለው።
ጎረባብቲ ኣይቨሪኮስት ዝኾና ሃገራት'ውን እዚ ስጉምቲ ኣይቨሪኮስት ንዝርግሓ ቫይረስ ዘጋድድ ወይ'ውን ከምቲ ዝተመደበ መስርሕ ምምሃር ምስትምሃር ክቕጽል ይከአል እንተኾኑ ብቀረባ ይከታተላ ኣለው።
ኣገልግሎት ዜና ሮይተርስ ዘዘራረቦም ሚንስትሪ ትምህርቲ'ታ ሃገር "ነቶም እምነቶም ኣባና ኣንቢሮም ዝመጹ ተማሃሮ ትምህርቶም ክዛዝሙ ናይ ምግባር ሓላፍነት ኣለና" ክብሉ ርእይትኦም ሂቦም ኣለው።
ርዕሰ ሊቃነ ጳጳሳት ፍራንቸስኮስ ይህንን የተናገሩት በሰኔ 07/2010 ዓ.ም በቅድስት ማርታ የጸሎት ቤት ቀሳውስት፣ ደናግላን እና ምዕመናን በተገኙበት ባሳረጉት መስዋዕተ ቅዳሴ ላይ ባሰሙት ስብከት እንደ ሆነ የተገለጸ ሲሆን “ስድብ የሰውን መሰረታዊ መብት ይገፋል፣ ኢየሱስ እርቅ እንድናወርድ ይጠይቀናል፣ “ስድብ የማንሳደብ ከሆነ ሌሎች ሰዎች እንዲያድጉ መንገድ እንከፍታለን ብለዋል።
በቅናት ስሜት ተነሳስተን ስድብ በምንሳደብበት ወቅት ሌሎች ሰዎችን እንደ መግደል ይቆጠራል፣ ሊከበር እና በፍጹም ሊገረሰስ የማይገባው የሰው ልጅ መብትን እንደ መርገጥ ይቆጠራል፣ በእዚህም ድርጊታችን መጪውን ጊዜ ተስፋ እንደ መግደል ይቆጠራል።
ኢየሱስ ከእኛ የሚጠብቀው ስር ነቀል ለውጥ በማምጣት እርቅ እንድናደርግ እና የሌላውን እና የእኛን ሰብዓዊ መብት እንድናከብር እንደ ሚጠይቀን በመገልጽ ስብከታቸውን የቀጠሉት ቅዱስነታቸው በእለቱ ከማቴዎስ ወንጌል ከምዕራፍ 5፡20-26 ላይ ተወስዶ በተነበበው የቅዱስ ወንጌል ክፍል ላይ በተጠቀሰው ኢየሱስ ፍትህ ማድረግ እንደ ሚገባን፣ ሌሎችን መሳደብ መልካም ነገር ባለመሆኑ እና ፍርድ ልያስፍርድብን የሚችል ቅጣት የሚያስከትል በመሆኑ የተነሳ እርቅ መፍጠር መልካም እንደ ሆነ በገለጸበት የቅዱስ ወንጌል ክፍል ላይ መስረቱን ያደርገ እንደ ነበረ ለመረዳት ተችሉዋል።
“የከሰሰህ ባላጋራህ እንዳያስፈርድብህ፣ ዳኛውም ለአሳሪ አሳልፎ እንዳይሰጥህ፣ በወህኒም እንዳትጣል፣ በመንገድ ላይ ሳለህ ከባላጋራህ ጋር ፈጥነህ ተስማማ” በማለት ኢየሱስ ለሐዋሪያቱ ተናግሮ እንደ ነበር በመግለጽ ስብከታቸውን የቀጠሉት ቅዱስነታቸው “የሰው ልጅ ጥበብ፡ ከመልካም ፍርድ ይልቅ ግድፈት ያለው ስምምነት ይሻላል” ብሎ እንደ ሚያምን በመግለጽ ስብከታቸውን የቀጠሉት ቅዱነታቸው ኢየሱስ ፍቅርን እና ለወንድሞቻችን ልናሳየው የሚገባውን ርኅራኄን በተመለከተ ያስተማራቸውን አስተምህሮ በሚገባ ለማስረጽ በማሰብ በዕለታዊ ኑሮዋችን የምናደርጋቸውን ተግባራት በምሳሌነት በመጠቀም እና ከእዚያም ባሻገር በመሄድ ስድብን የተመለክቱ ችግሮችን ስያብራራ እናገኘዋለን ብለዋል።
“ለቀደሙት ሰዎች፣ ‘አትግደል፤ የገደለ ይፈረድበታል’ እንደ ተባለ ሰምታችኋል፤ እኔ ግን እላችኋለሁ፤ ወንድሙን ያለ አግባብ የሚቈጣ ይፈረድበታል፤ ማንም ወንድሙን ‘ጅል’ የሚል በሸንጎ ፊት ይጠየቅበታል፤ ‘ደደብ’ የሚለው ደግሞ የገሃነመ እሳት ፍርድ ይጠብቀዋል” (ማቴ 5፡21-22) የሚለውን በመጥቀስ ምን አልባትም እነዚህ ስድቦች ኢየሱስ በነበረበት ወቅት የነበሩ ጥንታዊ ስድቦች ሊሆኑ ይችል ይሆናል በማለት ፈገግታ በተቀላቀለበት መልኩ የተናገሩት ቅዱስነታቸው ጌታ እንደ ሚለው ስድብ ከተሳደብን በኃላ እዚያው የሚያበቃ ጉዳይ ሳይሆን ነገር ግን በተቃራኒው ሌላ አዲስ መዘዝ ይዞ እንደ ሚመጣ ገልጸው ይህም ሰዎችን ከመግደል የተናነሰ ጉዳይ አይደለም ብለዋል።
ምክንያቱም አሉ ቅዱስነታቸው ይህንን ሐሳባቸውን በሚገባ ለመግለጽ በማሰብ ምክንያቱም ስድብ ሰዎችን የመግደል የመጀመሪያ ደረጃ እንደ ሆነ ገለጸው ይህም ሌሎች ሰዎችን በማሳጣት መከበር ያለበትን ሰብዓዊ መብታቸውን በመግፈፍ፣ ሰውን በማግለል ማኅበረሰብን ጭምር የሚገድል ተግባር ነው ብለዋል።
“እኛ የስድብ ውርጅብኝ የተቀላቀለ አየር መተንፈስ ተለማምደናል” በማለት ስብከታቸውን የቀተሉት ቅዱስነታቸው በተለይም ደግሞ በሥራ መግቢያ እና ከሥራ መውጫ ሰዓት አከባቢ በትራፊክ መጨናነቅ የተነሳ ብዙ የስድብ ናዳ እንደ ሚወርድ የገለጹት ቅዱስነታቸው ሰዎች ስድቦችን እየፈጠሩ እና እያሻሻሉ ስድብን ስድብ በማይመስል መልኩ በማቅረብ የሰዎችን ሰብዓዊ መብት እየገፈፍን በምንገኝበት ደረጃ ላይ ደርሰናል ያሉት ቅዱስነታቸው የእዚህ ዓይነት ስድቦችን ለመስማት ጆሮዎቻችንን መክፈት አይገባንም ብለዋል።
ስድብ በጣም አደገኛ የሆነ ነገር ነው፣ ምክንያቱም ብዙን ጊዜ ስድብ የሚመነጨው ከፍተኛ ከሆነ ቅናት መሆኑን በመግለጽ ስብከታቸውን የቀጠሉት ቅዱስነታቸው አንድ አካላዊ ወይም አእምሮኣዊ እክል ያለው ሰው በእኛ ላይ ስጋት የሚፈጥር ባለመሆኑ የተንሳ እርሱን የመሳደብ ፍላጎት እንደ ማያድርብን ገለጸው ይህንን ሐሳባቸውን ለመጽናት በማሰብ የሚከተለውን ብለዋል . . .
“ነገር ግን አንድ የአካል፣ የአእምሮ፣ የማኅበራዊ፣ የቤተሰብ እክል ያለው ሰው ወይም ከማኅበርሰቡ ጋር ተቀላቅሎ ለመኖር የማይችል እንከን ያለው ሰው የማልወደውን ነገር በእኔ ላይ በሚፈጽምበት ወቅት “ጉዳተኛ” ብዬ ቀለል አድርጌ በመሳደብ አልፈው ይሆናል . . .በእዚህም ምክንያት ሰውየውን እና የወደፊት ተስፋውን እንደ መገደል ይቆጠራል፣ የሰው ልጆችን የሕይወት ሂደ ማኮላሸት ይሆናል። በሩን የሚከፈተው ቅናት ነው፣ ምክንያቱም አንድ ሰው እኔን የሚያስፈራራኝ ነገር ካለው ወይም ከእኔ የሚበልጥ ነገር ካለው፣ ምቀኝነት እርሱን እንድሳደብ ያደርገኛል። በእዚህ ዓይነቱ ሁኔታ ውስጥ ምቀኝነት ሁሌም ይኖራል።”
መጽሐፈ ጥበብ “በሰይጣን ቅናት ምክንያት ሞት ወደ ዓለም ውስጥ እንደ ገባ እንደ ሚገልጽ” ያስታወሱት ቅዱስነታቸው በእዚህም መስረት ቅናት ሞትን እንደ ሚያመጣ ገልጸው “እኔ በማንም ሰው ላይ አልቀናም” ብለን በምንናገርበት ወቅት በደንብ ማስብ ይኖርብናል ምክንያቱ ያ ቅናት በውስጣችን ተደብቆ ይገኛል፣ ቅናት በውስጣችን ተደብቆ ከቆየ ደግሞ በጣም አደገኛ ወይም ኃይለኛ እንድንሆን ያደረገናል መልካችን እንዲለወጥ በማድረግ የተቀላቀለ ስሜት በውስጣችን በመፍጠር ስድብ እንድንሳደብ ያነሳሳናል ፣ በእዚህም ተግባራችን ሌልውን ሰው እናስከፋለን ብለዋል።
ኢየስሱ የእዚህን ዓይነት ተግባር እንደ ማይቀበለው እና አስፈላጊ ያልሆነ ተግባር በመሆኑ የተነሳ ማስወገድ እንደ ሚገባን እንደ ሚያሳስበን በመግለጽ ስብከታቸውን የቀጠሉት ቅዱስነታቸው ጸሎት በምታድርግበት ወቅት ወይም ደግሞ መስዋዕተ ቅዳሴ ለመሳተፍ በምንሄድበት ወቅት የበደልነው ሰው እንዳለ ካስታወስን ጸሎታችንን ባለበት ቦታ በመተው በቅድሚያ ከወንድሞቻችን ጋር እርቅ መፍጠር እንደ ሚገባን ኢየሱስ እንደ ሚያሳስበን ቅዱስነታቸው ጨምረው ገለጸዋል። ይህንን ሐስባቸውን ለማጽናት በማሰብ ቅዱስነታቸው የሚከተለውን ብለዋል. . .
“ኢየሱስ በጣም ሥር-ነቀል ለውጥ እንድናደርግ ይጠይቀናል። እርቅን ማውረድ መልካም የሚባል የአኗኗር ባህሪያት አይደለም፣ በፍጹም! ስር ነቀል የሆነ ለውጥ በማድረግ የሌላውን ሰው እና የራሴንም ክብር ለማስከበር የሚፈልግ አመለካከት ማሳደር ማለት ነው። ከስድብ ወደ እርቅ፣ ከከፍተኛ ቅናት ወደ ጓደኝነት መሻገር ማለት ነው። ኢየሱስ ዛሬ የሚያሳየን መንገድ ይህ ነው።”
እንደ - ስም ወደ ይታያል ሰዎች የተቋቋመ ነው ቋሚ ፍርድ ቤት ፈጥነህ ነው ፊሊፒንስ በእርስዎ ጉዳይ ነው ምዕራብ ቅድሚያእነሆ አንዳንድ ጠቃሚ ነጥቦች ከዚህ ውሳኔ ነው እና በመከራችንም, አንስቶ ትንተና ነው ባለሞያዎች: እንደ ጠቅላይ ፍርድ ቤት ታላቅ አሁን እንደ ፍትሕ በቀዳሚ ግምገማዎች ላይ, ግምገማዎች አሁን ወደ ምዕራብ ቅድሚያ ባሕር ውስጥ ፓስፊክ ውስጥ ጊዜ ይመታል ጨምሮ ነው ግምገማዎች ስለጀመሩ ቅድሚያ ባሕር, በቀዳሚ ግምገማዎች ላይ የኢኮኖሚ ዞን እና በይፋ የሚለን ጊዜ ይመታል ብርሀን, አሳወቀ በመንፈስ ህዳር ዘሪያ ደቡብ በቻይና ባሕር እና መሞላት ግምገማዎች አገር ውስጥ አለም አቀፍ ፍርድ-ቤቶች ውስጥ ይታያል መብቶች ደረጃ ውስጥ ምዕራብ ቅድሚያ. ጥቅም ይላል ምዕራብ ቅድሚያ ባሕር ውስጥ ሰዎች ወደ ግዛት ውስጥ ነው ፊሊፒንስ እና የቻይና. ወደ ደቡብ ቻይና ባሕር አዳዲስ ግምገማዎች ላይ መዋል አሁን በተመለከተ የቻይና እና ሌሎች አገሮች በደቡብ-ምስራቅ ነሀሴ. ምናልባት አንድ ነው ታጋሎገኛ ነው አካል ውሳኔ ጮኸ አዳዲስ ግምገማዎች አሁን ታሪካዊ አሁን የቻይና ውስጥ ደቡብ ቻይና. ለማየት ዘጠኝ-የታዘዘ መስመር ወይም ግምገማዎች በይፋ የሚሰጡዋቸውን ነው መስመሮች ሆኗል መጠቀም ቅድሚያ የታዘዘ, የተመሠረቱ አብዛኞቹ አሳወቀ ጋር የሚሰጡዋቸውን ክፍል. አዳዲስ ግምገማዎች ይገናኛሉ መብት ቻይና ጋር የሚሰጡዋቸውን ሰዎች አካል ደቡብ ቻይና ቅድሚያ የሚሰጡዋቸውን ግምገማዎች 'ዘጠኝ-የታዘዘ. አዳዲስ ግምገማዎች, ቅድሚያ አሁንም መጠቀም ተጠቃሚ. የሚሰጡዋቸውን ነው ፍትሕ ጨምሮ ውስጥ ይታያል መብቶች መብቶች ጋር ሲከናወን ውስጥ ምዕራብ ቅድሚያ. በተለይም የሱ ግምገማዎች በይፋ ሲሆን ፊሊፒንስ ወደ ይታያል ዘንድ መብቶች ነው ማለት ጥቅም ሲከናወን ውስጥ አሳወቀ የቻይና ውስጥ ምዕራብ ቅድሚያ. አዳዲስ ግምገማዎች በይፋ የተጠረጠሩ ወደ ፊሊፒንስ ጋር ሉዓላዊነት ቅድሚያ የሚሰጡዋቸውን ግዛት ውስጥ በሚገኘው ምዕራብ ቅድሚያ ባሕር, ነገር ግን ወደ ዓለም አቀፍ ፍርድ ቤት ፍትሕ በቀዳሚ ግምገማዎች ላይ.
ነበር በኋላ ይታያል ዘንድ ዝቅተኛ-ይገናኛሉ ብቻ የሚሰጡዋቸውን ሁለት መቶ ሆኖ ነው ቅድሚያ የሚሰጡዋቸውን ሮማዎች ጊዜ ይመታል አዳዲስ ግምገማዎች, በቀዳሚ ግምገማዎች ይገናኛሉ ወደ ፊሊፒንስ ውስጥ ሲከናወን በዚህ ክፍል. በቀዳሚ ግምገማዎች ላይ አሁንም ማመን, ቀደምት ዋነኛው ነው ዝርዝሮችን ዜና ነፃ ቢሮ, ስኬታማነት አሁንም ክፍል. ነው ቻይና ውስጥ ደሴት እና የራሱ ዘሪያ ጥቂት ውስጥ ምዕራብ ቅድሚያ በቀዳሚ ግምገማዎች ነው, ድንጋይ. መካከል ግምገማዎች ሆኗል የታዘዘ, የታዘዘ, አዲስ የታዘዘ, የታዘዘ, መስቀል የታዘዘ. የሚሰጡዋቸውን ነው በቀዳሚ ግምገማዎች አዲስ ነገር አሁን እንደ በቀዳሚ ግምገማዎች ላይ ነው የፖለቲካ ሳይንስ ውስጥ የሚሰጡዋቸውን ግምገማዎች በይፋ ይህ ውሳኔ ነው የሚሰጡዋቸውን ተጨማሪ ምንባብ ጋር እንደዚህ ቅድሚያ. ይላል አዲስ በቀዳሚ ነው የሚሰጡዋቸውን ሰዎች የሚሰጡዋቸውን እና የራሱ, ስለጀመሩ የሚሰጡዋቸውን ሰዎች ነፃ.
RPET ጨርቅ (እንደገና ጥቅም ላይ የዋለ የ PET ጨርቅ) እንዲሁ የኮክ ጠርሙስ አረንጓዴ ጨርቅ በመባል ይታወቃል ፡፡ በጣም ውድ የሆኑ የ PET ክር እንደገና ጥቅም ላይ በማዋል የተሠራ አዲስ ዓይነት አረንጓዴ አረንጓዴ ጨርቅ ነው ፡፡ አነስተኛ የካርቦን አመጣጡ በእድገቱ መስክ አዲስ ፅንሰ-ሀሳብ ፈጥረዋል በሙከራው ማረጋገጫ መሠረት ወደ 80 የሚጠጉ ...
ቻይና በፕላስቲክ ከረጢቶች ላይ ለመጀመሪያ ጊዜ ገደቦች ከተጣሉ ከ 12 ዓመታት በኋላ የፕላስቲክ ኢንዱስትሪ ደንብ በማዘመን የማይበሰብሱ የማይበከሉ የፕላስቲክ ምርቶችን አጠቃቀም ለመቀነስ እየጣረች ነው ፡፡ ከቅርብ ዓመታት ወዲህ በፕላስቲክ ብክለት ላይ ያለው ማህበራዊ ግንዛቤ በከፍተኛ ሁኔታ የጨመረ ሲሆን ቺ ...
አሁን አካባቢን ለመጠበቅ አስቸኳይ ነው ፡፡ ብዙ እና ተጨማሪ ኢንዱስትሪ የኢ-ወዳጃዊ ዝውውር አስፈላጊነትን ተገንዝበው በ RPET ውስጥ ይቀላቀላሉ እናም ለምድር የአካባቢ ጥበቃ አስተዋፅዖ ያደርጋሉ ፡፡ ..
እ.ኤ.አ. ነሐሴ (እ.ኤ.አ.) 2020 (እ.ኤ.አ.) በኪንግዳ ሰሜን የባቡር ጣቢያ ዋና የእግረኛ መሻገሪያ ላይ በርካታ ልዩ ጃንጥላዎች ተተከሉ ፣ በዚያ ላይ እንደ ስፕሬይ ፣ ሲጋል እና ስነ ህንፃ ያሉ የኪንግዳዎ ባህሪዎች ታትመዋል ፡፡ በጣም አስገራሚ የሆኑት “እኔ ቀድሞ የፕላስቲክ ጠርሙስ ነበርኩ ...
በተለምዶ ቆሼ እየተባለ በሚጠራው ስፍራ ባለፈው ቅዳሜ ከደረሰው አደጋ የተረፉና ቤተሰቦቻቸውን ያጡ ተጎጂዎች “ሰሚ አጥተን እንጂ የቆሻሻው ክምር አደጋ ሊፈጥርብን እንደሚችል በተደጋጋሚ ለአዲስ አበባ ከተማ አስተዳደር አመልክተን ነበር” ብለዋል፡፡ አስተዳደሩ ግን እስካሁን የአደጋው መንስኤ እየተጣራ መሆኑን ከመግለጽ ውጭ ያለው ነገር የለም፡፡
ባለፈው ማክሰኞና ረቡዕ አደጋው በተከሰተበት ስፍራ ተገኝተን የተጎጂዎችን ቤተሰቦች አነጋግረን ነበር፡፡ አብዛኞቹ በመንግስት መገናኛ ብዙኃን የሚወራውን ያህል ከአደጋው በኋላ ከመንግስትና ከማህበረሰቡ ድጋፍ እያገኘን አይደለም ብለዋል፡፡
በመጀመሪያ ያነጋገርናቸው በአካባቢው በሚገኝ መስጊድ ጊቢ ውስጥ ሁለት ድንኳኖችን ጥለው በጋራ ለቅሶ የተቀመጡ የእስልምና እምነት ተከታይ ወገኖችን ሲሆን “አደጋው ከደረሰብን በኋላ የት ወደቃችሁ ያለን አካል የለም” ሲሉ ምሬታቸውን ገልጸዋል፡፡
ስማቸውን መግለጽ ያልፈለጉና በአደጋው ባለቤታቸውንና ህፃን ልጃቸውን ያጡ አንድ ጎልማሳ፤ “ይሄው 3ኛ ቀናችን ነው፤ ውሃና ስንቅ እንኳ የሚያቀብለን አጥተናል፡፡ ምን ቸግሯችኋል ብሎ ያነጋገረን አንድም የመንግስት አካል የለም፤ ከህዝቡ እየለመንን ነው እርስ በእርስ እየተረዳዳን ያለነው፤ አሁን እናንተ ጋዜጠኞች ብትመጡ ለኛ ምንም ትርጉም የለውም” በማለት ከዚህ በላይ ሊያነጋግሩን እንደማይፈቅዱ ነግረውናል፡፡
ሌላዋ 9 ቤተሰባቸውን በአደጋው እንዳጡ የገለፁልን አንዲት እናት በበኩላቸው ከእንባቸው ጋር እየታገሉ፤ ”አደጋው በተፈጠረ ወቅት ከፍርስራሽ ውስጥ ድምፅ እየሰማን ነው፤ እባካችሁ አድኑልን ስንል ፈጥኖ እርዳታ የሚያደርግ አካል አላገኘንም” ሲሉ በጥልቅ ሃዘን ተናግረዋል፡፡ “እኔ መንግስትን ብቻ አልወቅስም፤ ለወገን ደራሽ ነው በሚባለው የኢትዮጵያ ህዝብ አዝኛለሁ፤ ለሶስት ቀናት ያህል ከጎናችን ሆኖ የሚደግፈን አልነበረም” ያሉት እኚሁ እናት፤ “አሁንም እኛ ከመንግስት ብዙ አንጠብቅም፣ የኢትዮጵያ ህዝብ ከወደቅንበት ይታደገን” በማለት ተማጽነዋል፡፡
መንግስት በሚዲያ እየገለፀ ያለው የሟቾች ቁጥርም ትክክል አይደለም ይላሉ – እኚህ እናት። “ይህ መንግስት ያመጣው አደጋ ነው አላልንም፤ ለምን በትክክል የሞቱት ሰዎች ቁጥር አይገለፅም” ሲሉ በምሬት የጠየቁት እኚሁ እናት፤ ከእህታቸው ቤት ብቻ የዘጠኝ ቤተሰቦቻቸው አስከሬን መውጣቱንና በግቢው ውስጥም 7 ተከራዮች ከልጆቻቸውና ሌሎች ቤተሰቦቻቸው ጋር ይኖሩ እንደነበር ገልጸዋል። ሌሎች ተጎጂዎችም 18 ተከራዮች ያሉባቸው ግቢዎችም እንደነበሩ በመጠቆም፣ የሟቾች ቁጥር መንግስት እንደሚለው 70 እና 80 ሳይሆን በመቶዎች የሚቆጠር እንደሚሆን ግምታቸውን ይናገራሉ፡፡
ሌላዋ እናት ይቀጥላሉ፡- “ቤተሰብ ከሚያመጣልን ሻይና ዳቦ በስተቀር መንግስት ምንም እየረዳን አይደለም፣ ቤተሰቦቻችንን የሌሊት ልብስና ብርድልብስ እንዲያመጡልን ስንነግራቸው፣ መንግስት እየረዳችሁ ነው እየተባለ አይደለም እንዴ? ይሉናል፣ ግን ማንም የረዳን የለም”
በተለይ ህጋዊ የይዞታ ማረጋገጫና ካርታ ያላቸው የአደጋው ሰለባዎችን መንግስት መዘንጋቱንና ድጋፍ እያደረገ ያለው በቆሻሻው ላይ ላስቲክ ወጥረው ይኖሩ ለነበሩት ብቻ ነው ሲሉ አማረዋል፡፡ “አሁንም ቢሆን ተስፋችን አላህ ብቻ ነው” ብለዋል፤ እኚህ እናት፡፡
አደጋው ከደረሰ በኋላ የአደጋ ጊዜ ሰራተኞች በአካባቢው ፈጥነው በመድረስ በሚፈለገው መጠን የነፍስ አድን ስራ ለመስራት አልቻሉም ሲሉ ያማረሩት የተጎጂ ቤተሰቦች፤ “በራሳችን ወጪ ኤክስካቫተሮችን በመከራየት ቤተሰቦቻችንን በህይወት፣ ካልሆነም አስከሬናቸውን ለማግኘት ጥረት ስናደርግ ነበር” ብለዋል፡፡
በአብዛኛው በአደጋው ህይወታቸውን ያጡት አቅመ ደካሞችና አዛውንቶች፣ እናቶችና ህፃናት መሆናቸውን የተጎጂ ቤተሰቦች ያስረዳሉ፡፡ ለዚህ ደግሞ አደጋው የደረሰበት ሰዓት አስተዋፅኦ አድርጓል፡፡ ከምሽቱ 2 ሰዓት ገደማ በመሆኑ አብዛኛው ወጣት ከስራ ወደ ቤቱ የሚገባበት እንዲሁም እለቱ ቅዳሜ እንደመሆኑ በአካባቢው ባሉ መዝናኛ ቤቶች የማመሻሸት ነገር ስለሚኖር አብዛኞቹ ተጎጂዎች በቤት የሚውሉ እናቶችና ህፃናት ሊሆኑ እንደቻሉ የአካባቢው ነዋሪዎች ያስረዳሉ፡፡
“ወገኖቼ! ልጆቼ ሁሉም አፈር በልቷቸዋል፤ የልጆቼን አስክሬን አውጥተውልኝ አፈር እንዳለብሳቸው እድሉን ስላገኘሁ አላህ ይመስገን” ሲሉ በእንባ እየታጠቡ መሪር ሃዘናቸውን የገለፁት ሰባት ልጆቻቸውን በአደጋው ያጡ የ55 ዓመት ባልቴት ናቸው፡፡
“የልጆቼ ሬሳ ስለተሰጠኝ አመሰግናለሁ፤ ለፍቼ ደክሜ፣ ፍርፋሪ ለቅሜ ያስተማርኳቸው ተማሪ ልጆቼን አጣኋቸው፣ ተራራ ውስጥ ገቡብኝ … ይሄ ከመንግስት አቅም በላይ የሆነ አደጋ ነው፤ አሁን ልጆቼን አጥቻለሁ፣ ቤት ንብረቴን አጥቻለሁ፣ ቤቴ ካርታ ያለው ቤት ነበር አሁን መውደቂያ የለኝም፣ከዚህ በላይ የምናገረውም የለኝም” ብለዋል እኚሁ ሃዘን የጸናባቸው እናት ከእንባቸው ጋር እየታገሉ፡፡
አብዛኞቹ ተጎጂዎች በአካባቢው መኖር ከጀመሩ ከ20 እስከ 40 አመትና ከዚያ በላይ እንደሚሆናቸው ይገልጻሉ፡፡ አቶ ኑረዲን አምስት የቤተሰብ አባላቸውን በአደጋው ካጡትና በመስጊድ ተጠልለው ካገኘናቸው ተጎጂዎች አንዱ ናቸው፡፡ በአካባቢው በምሪት ቦታ ላይ ህጋዊ የቤት ካርታ አግኝተው መኖር ከጀመሩ ከ40 ዓመት በላይ ሆኗቸዋል፡፡ በደርግ ጊዜ በቁጠባ ተደራጅተው ቦታውን ተመርተው፣ በወቅቱ ደረጃውን የጠበቀ ቤት ሰርተው መኖር እንደጀመሩ ያስረዳሉ – አቶ ኑረዲን፡፡
“ቆሼ የሚባለው ቦታ ከኛ የመኖሪያ አካባቢ ከ200 ሜትር የሚበልጥ ርቀት ነበረው” የሚሉት ነዋሪዎቹ፤በቆሻሻውና በመኖሪያ መንደሩ መካከል ወንዝና ልጆች ኳስ የሚጫወቱበት ሰፊ ሜዳ እንደነበር ያስረዳሉ፡፡ “ቀስ በቀስ ቆሻሻው እየገፋ … እየገፋ ወደ ቀዬአችን መጣ፣ ቆሻሻው በአካባቢው ለነበረው ወንዝ መተላለፊያ እየከለከለው በመምጣቱ በክረምት ወቅት ከሁለት ጊዜ በላይ በጎርፍ አደጋ ተጎድተናል” የሚሉት አቶ ኑረዲን፤ በወቅቱ መንግስት ጎርፉን ለማስወገድ እንኳ የረባ ድጋፍ ሳያደርግ በራሳቸው መዋጮ እያንዳንዱ አባወራ 3 ሺህ ብር አዋጥቶ ማሽን በመከራየት ለጎርፉ መተንፈሻ አበጅተው መኖር እንደቀጠሉ ያስረዳሉ፡፡
በወቅቱ የቆሻሻው ክምር እየፈጠረ ያለውን አደጋ በተደጋጋሚ ለሚመለከታቸው የአስተዳደር አካላት ሲያመለክቱ “ቆሻሻውን ምንም ማድረግ አይቻልም፤ እናንተ ተለዋጭ ቦታ ተሰጥቷችሁ ትነሳላችሁ” የሚል ምላሽ እንደተሰጣቸውና አብዛኛው አባወራ በዚህ ሳይስማማ ከንቲባው ድረስ በመሄድ “ይሄን ቆሻሻ አስቁሙሉን፤ እኛ ከ40 ዓመት በላይ የኖርንበትን አካባቢ ለቀን ወዴትም መሄድ አንችልም” የሚል አቤቱታ ማቅረባቸውን ይናገራሉ፡፡ ከከንቲባው ፅ/ቤትም “ችግራችሁን እንረዳለን፣ በአንድ ሳምንት ውስጥ እልባት እንሰጣችኋለን፤አካባቢውን አበባ ነው የምናስመስለው” የሚል ምላሽ እንደተሰጣቸው አስታውሰው፣ በወቅቱ ቃል የተገባላቸው ጉዳይ ተግባራዊ ይሆናል የሚል ተስፋ እንደነበራቸው ነገር ግን የከንቲባው ፅ/ቤት አደጋው እስከተከሰተበት እለት ድረስ የውሃ ሽታ ሆኖ እንደቀረባቸው ለአዲስ አድማስ አስረድተዋል፡፡
“ቆሻሻውን አስወግዱልን የሚለው ተደጋጋሚ አቤቱታችን ተሰምቶ ወደ ኦሮሚያ ሰንዳፋ ተቀይሯል ብለን ነበር፤ነገር ግን መልሰው አምጥተውት በቆሻሻው ክምር ተራራ ላይ ጨምረው መድፋት ጀመሩ” የሚሉት ተጎጂዎቹ፤ ቦታው ተመልሶ ቆሻሻ መድፊያ ከሆነ በኋላ በመኖሪያ ቤቶቹና በቆሻሻው ክምር መካከል የነበረው ቦታ እየጠበበ መምጣቱንና ድንበር የነበረው ወንዝም መደፈኑን ያስረዳሉ፡፡
አደጋው በደረሰ እለት በቦታው እንደነበሩ የገለጹልንና ልጃቸውን ጨምሮ ሁለት የልጅ ልጆቻቸውን እንዳጡ የነገሩን የ70 ዓመቱ አዛውንት፤ቆሻሻው እየገፋ በመምጣቱና የግቢያቸውን አጥር እስከመታከክ በመድረሱ በዕለቱ ይህ አደጋ ሊያጋጥም እንደሚችል ገምተው እንደነበር ጠቁመው፣ የዚያኑ እለት ማታ አደጋው ማጋጠሙን አስረድተዋል፡፡ ‹‹ሁሉንም ነገር መንግስት ያውቀዋል›› ብለዋል፤አዛውንቱ፡፡
ለችግሩ መፍትሄ እንዲሰጠው መጠየቅ ከጀመርን 3 ዓመት አልፎናል የሚሉት የአካባቢው ነዋሪዎች፤‹‹ሠላማዊ ሰልፍ ሁሉ ወጥተናል፣ መኪና ገብቶ እንዳያራግፍ መንገድ ሁሉ ለመዝጋት ሙከራ አደርገናል” ይላሉ፡፡ በወቅቱ የነበሩ አንድ የስራ ሃላፊም፤ ‹‹እናንተ ወደ ቆሻሻው መጣችሁበት እንጂ እሱ አልመጣባችሁም›› የሚል ምላሽ እንደሰጧቸው አስታውሰዋል፡፡ ‹‹ከንቲባው ግን ቆሻሻ የሚጣልበት ቦታ ተቀይሯል፤ ከዚህ በኋላ ንጹህ አካባቢ ይኖራችኋል የሚል ተስፋ ሰጥተውን ነበር፤ግን መልሶ ቆሻሻው መጣብን” ሲሉ ነዋሪዎቹ በምሬት ተናግረዋል፡፡
የቆሻሻ ናዳው ያጋጠመው ቅዳሜ ምሽት 2 ሰዓት ገደማ መሆኑን የሚናገሩት ተጎጂዎቹ፤ ሌሊቱን በሚገባ ፍለጋ ሳይካሄድ አስክሬን እንኳ ማውጣት የተጀመረው እሁድ ከረፋዱ 4 ሰዓት ገደማ ነው ይላሉ፡፡ የአዲስ አበባ እሳትና ድንገተኛ አደጋዎች መከላከል በበኩሉ በተለያዩ ሚዲያዎች በሰጠው መግለጫ፤ ጥሪ በደረሰለት በ5 ደቂቃ ውስጥ በቦታው ተገኝቶ ከፍተኛ የነፍስ አድን ስራ መስራቱን አስታውቋል፡፡ ተጎጂዎቹ ይህ እገዛ እንደተደረገ ነገር ግን በሚፈልጉት መጠን እንዳልሆነና ርብርብ ቢደረግ የበርካቶችን ህይወት ማዳን ይቻል እንደነበር ገልጸዋል፡፡ አብዛኛው የሟች ቤተሰብም ኤክስካቨተሮችን በሰዓት እስከ 9 ሺህ ብር በግል በመከራየት የቤተሰቦቻቸውን አስክሬን አስወጥተው መቅበራቸውን ለአዲስ አድማስ ተናግረዋል፡፡ ነፍስ ለማዳን የተደረገው ርብርብ እጅግ አናሣ ነው ሲሉ የሚያማርሩት ተጎጂዎቹ፤ በራሳችን መዋጮ ከግለሰቦች ኤክስካቫተር ልንከራይ የቻልነው ተገቢውን እርዳታ ባለማግኘታችን ነው፣ በዚህም በጣም አዝነናል ብለዋል፡፡
በዚህ አደጋ የ8 ወር ነፍሰ ጡር ከሁለት ልጆቿ ጋር፣ ከወለደች ሳምንት የሆናት አራስና ልጇ፣ ሁለት እህታማማቾች ከእነ ልጆቻቸው፣ አካል ጉዳተኞች፣ አዛውንት እናቶች በአሳዛኝ ሁኔታ ህይወታቸውን አጥተዋል፡፡ ሙሉ የቤተሰብ አባላትም ህይወታቸውን እንዳጡ የአካባቢው ነዋሪዎች ይናገራሉ፡፡ ህፃን ልጇን በጀርባዋ ያዘለች እናትም አስክሬናቸው ተገኝቷል፡፡ ባለቤቱንና 4 ህፃናት ልጆቹን አጥቶ ብቻውን የቀረ አባወራ፣ወላጅ እናቷንና ሁለት እህቶቿን አጥታ ብቻዋን የቀረች ወጣት—-ሃዘናቸው በቃላት የሚገለጽ አይደለም። አዲስ አበባ አይታ የማታውቀው አስከፊ አደጋ መሆኑን ብዙዎች ይናገራሉ፡፡
እስካሁን ድረስ የአደጋው መንስኤ በውል አልታወቀም፡፡ ለመሆኑ ለጠፋው የወገን ህይወት ተጠያቂው ማን ነው? ቅድመ ጥንቃቄ ቢደረግ ኖሮ አደጋውን ማስቀረት አይቻልም ነበር? የሟች ቤተሰቦች ብቻ ሳይሆኑ መላው የኢትዮጵያ ህዝብ ምላሽ የሚፈልጉላቸው ጥያቄዎች ናቸው፡፡
አራት የኦሮሞ ተቃዋሚ ፓርቲዎች አዲስ አበባ ከተማን የኦሮሚያ ክልልና የአዲስ አበባ አስተዳደር በጋራ እንዲያስተዳድሯት የጠየቁ ሲሆን ባለፉት 25 ዓመታት ከከተማዋ...
ethiopiaአገር ለማፍረስ ቆርጦ የተነሳው ወያኔ ኢትዮጵያ የምትባለው አገር እንድትኖር በመሰሪ ሃሳቡ ሌት ተቀን የማይቆፍረው ግድጓድ የለም የማይፈነቅለው ድንጋይ የለም። ነገር ግን እንደ አሳቡ ሊሆንለት አልቻሉም ዘር ከዘር ሊያጋጭ ብዙ ጣረ አልተሳካለትም፤ ሐይማኖት ከሃይማኖት ሞከረ ይሄም አልሰራ አለው ሃሳቡ ሁሉ መና ሲቀርበት እራሱ ከሳሽ እራሱ ፈራጅ በሆነበት ፍርድ ቤት የብዙሃን ነጽሃን ሰው መሰቃያ ወደ ሆነው ወህይኒ እየወረወረ ባልሰራበት ወንጀል ባላደረጉት ድርጊት ንጽሐኑን ማሰቃየት ከጀመረ ድፍን 24 አመት አለፈ።
አንድ አገር ከሚያስፈልጋት ዋናው መሰረታዊ ነገር መምህር ነው። መምህር ከሌለ የተማረን ህብረተሰብ ማግኝት አይቻልም። መምህር በጠመኔው ለአገር የሚሆን ፍሬ ለህዝብ የሚጠቅም ዘር በሰው አእምሮ ውስጥ የሚዘራ እና ብዙ ጥበቦች ባለ ብዙ እውቀት ባለቤት አገርን በጥበብ የሚመራ ላገሩ በእውቀት የሚያገለግል ለአገር የሚጠቅመውን ካመነበት የሚሰራ ካላመነበት ደግሞ እንቢ የሚል ማንኛውንም ነገር ሰለ ህዝብ ብሎ ስለ አገር ብሎ ማድረግ የሚቻል ዜጋን የሚቀርጹት መምህራናን ናቸው። ዛሬ ወያኔ እያደረገ ያለው እኔ የምላቹሁን አድረጉ እኔ የምላቹሁን አስተምሩ እኔ የምላቹሁን መመርያ ተቀበሉ ብሎ አገርን የሚያጠፋ ሆኖ ሰላገኙት የወያኔ ደጋፊ ባለመሆናቸው ብቻ አገርን የሚያቀኑን መምህራን ትውልድን የሚቀርጹ መምህራን በካድሬ በመተካት የተማረ እንዳይበቅልባት ያወቀ እንዳይወጣባት ትምህርት ቤቶችና ዪንቨርስቲዎች ያቃጣሪወች መናህርያ አድርጓታል። እንግዲህ ወገኔ የመምህራን መነካት የኢትዮጵያ አንዱ መሰረቱ እየተናጋ ነውና ልትነቃ እና የወያኔ አገር አጥፊነቱን አውቀን በቃህ ልንለው ይገባል።
አገር የምትኖረው ገበሬው አምርቶ በሚያበቅለው ምርት ነው ገበሬው ጠንክሮ በማረስ አገርን በመመገቡ ሂደት የአገርን መሰረት ነው። ዛሬ ገበሬው ከመሬቱ በማፈናቀል ለውጪ ባለሃብት ለኢንቬስተር በመስጠት እንዲሁም በግድ ማደበርያ እንዲወስድ እያደረጉት ባለ እዳ በማድረግ እዳውን መክፈል ሳይችል ሲቀር መሬቱን ጥሎ እንዲሄድ በማድረግ ተሳዳጅ አድርገውታል። ገበሬ የለም ማለት አገር የለችም ማለት ነው ።ገበሬው በማሰቃየት እረፍት በመንሳት እስመርረውት ያሉት ወያኔወች ሃሳባቸውም ራያቸውም ሰለ ኢትዮጵያ እና ሰለ ሕዝቧ ስላልሆነ ስለሚያደርጉት ነገር መጸጸት እንኳን አያሳዩም ስለዚህ ገበሬው ሲነካ የአገር መሰረት መነካት ነውና ወገኔ እንግዲህ ንቃ።
አገር የምትጠበቀው በወታደር ነው አንድ አገር ጠንካራ የወታደር ከሌላት ጠላት በቀላሉ ይዳፈራታል። ስለዚህ ጠንካር የወታደር ተቋም ለአገር አጥርም መሰረት ነው። ዛሬ ግን ወያኔ እየሰራ ያለው የወታደር ተቋም በወታደራዊ ስልጠና እንዲሁም ትምርት በብቃት የሚበልጣቸው እያሉ ትግሬ በመሆኑ ብቻ አዛዥ ቦታ ላይ እንዲቀመጥ ይደረጋል ይሄ አካሄድ ለወያኔወች የአገር ማፍረስ አላማቸው ስለሆነ ምንም አይሰማቸው ለትግሬወች ግን ጊዚያዊ ሹመት ሲሰጣቸው ሁሉንም ቦታ ያለ እውቀታቸው ቦታውን እንዲይዙት ሲደረግ ለምን ብላቹ መጠየቅ ሲገባቹሁ የተሰጣችሁን ስልጣን ተቀብላቹ የኢትዮጵያ ጦር ሰራዊት ላይ በደልና ጫና የምትፈጥሩ እንግዲህ እዳው በእጃቹ ነው። የወያኔ ባለስልጣን ባንተ ስም የአገርን ንብረት እየዘረፉ እያሸሹ ይገኛሉ አንተ ግን ከህብረተሰቡ ጋር የትም አትሄድም ያኔ በሰፈሩት መስፈርያ እንዳይሆንባቹሁ የትግሬ ተወላጆች በወታደር ላይ የምታደርጉትን በደል ታቆሙ ዘንድ ያስፈልጋል። እንተም ከጥቂት የአገር አጥፊ እና ዘረፊ ጋር ባለመወገን አንድነታቹሁን የምታሳዩበት ጊዜ በጣም አጭር ነውና ይታሰብበት። ካለበለዚያ ግን ወደ የኢትዮጵያ የመከላከያ ሰራዊት ደምና ጉልበት እንዲሁም በኢትዮጵያ ሕዝብና ሃብት እንደፈለጋቹ እየሆናቹ የምትኖሩበት ጊዜ ማብቂያው ይመጣል።
ወታደሩም እራሱንና አገሩን ሕዝቡን የመጠበቅ ነጻ የማውጣት ሃላፊነት እንዳለበት ወያኔ የሚያውቅበት ጊዜ ቅርብ ነው። ወያኔወች የመከላከያ ሰራዊት የሃገር መሰረት ስለሆነ ይህንም ለማፍረስ እና ለመበተን ሌት ተቀን እየሰሩ ነው። እውነት ነው መምህሩም ወደቀድሞ ቦታቸው ተመልሰው ባላቸው እውቀት ጠመኔን ይዘው ያለምንም ተጽእኖ ዜጋን የሚያፈሩበት ጊዜ ቅርብ ነው። እውነት ነው ገበሬው ሞፈሩን አንስቶ እርሻውን አስፍቶ በትራክተር አርሶ ሕዝቡን የሚመግብበት ቅርብ ነው ። እውነት ነው ወታደሩ ወያኔን የተባለ ወንበዴን አጥፍቶ ለሕዝቡና ለአገሩ ዘብ የሚቆምበት ጊዜ ቅርብ ነው ።
ሰንበትን ተንተርሶ የትንቢቴን ፍጻሜ – እያያችሁ፤ ልዑቅ በሉኝ ሲል ሌላም፤ በሰው ልጆች በመኖር ሂደት ውስጥ ስለሚፈጠሩ ገጠመኞችም ሟርትን በመመኘት፤ ጋዜጠኛ ደምስ በለጠ – አስነብቦናል። መርመጥመጥ። የሆነ ሆኖ ባላገኛቸው ህልሞቹ – የቁራኛ እስረኛ ዕሳቢዎቹ ዙሪያ ትንሽዬ ነገር ማለት – እሻለሁ።
የተከበሩ አቶ ነአምን ዘለቀ የአርበኞች ግንቦት 7 የዓለም አቀፍ አመራር፤ የውጪ ግንኙነት ኃላፊና የንቅናቄው የምክር ቤት አባል፤ የዘመቻ እንቅስቃሴያቸውን አስመልክቶ ብዬም ነበር ዓይነት ነው። እንዲህም ይለናል እኛንም አክሎ … ይወርፈናል፤ „ተመላሹ ታጋይ የኢሳት ማኔጂንግ ዳይሬክተርና የአርበኞች ግንቦት ሰባት የውጪ ጉዳይ ሃላፊ፤ ጓዜን ጠቅልዬ ለትግል ገባሁ ብለውን በሰበር ዜና ሰምተን ነበር። ሰው፤ ምነው ለድል ሳያበቁን ተመለሱ ብሎ ህዝቡ መጠየቁ አይቀርምና፤ አስቀድመው በየሜዲያው ላይ፤ ወከባ መፍጠር ተገቢ መስሎ ታይቷቸዋል። “ጉሮ ወሸባዬ ባልዘፈንሽ፤ ዘንድሮ ባላፈርሽ” ይላል የአገሬ ሰው። ምናልባት ደጋፊ የሆኑ ሰዎች፤ በራሳቸው ፈቃድ፤ ይሸወዱ እንደሆን ነው እንጂ፤ የሚዲያ ወከባው፤ በነቃው ሕ/ሰብ ዘንድ ውኃ አልቋጠረም ። ዛሬ ሰው ፤ እንደ ድሮው ዝም ብሎ “ይሁን እስቲ” እያለ ማለፉን ትቶታል ። መጠየቅ ጀምሯል ። እኔም እንዲሁ አንዳንድ ጥያቄዎችን ላነሳ ነው ። በአሜሪካ ድምፅ ከተላለፈውም ሆነ ፤በኢሳት ተደረገ፤ ከተባሉት ቃለ-መጠይቆች፤ ባዶ የሆኑትን ስሜት የማይሰጡ፤ አባባሎች ትቼ፤ የተወሰኑ ነጥቦችን ቀጥዬ አነሳለሁ።“
„ምናልባት ደጋፊ የሆኑ ሰዎች፤ በራሳቸው ፈቃድ፤ ይሸወዱ እንደሆን ነው እንጂ፤“ ይሄ ነው መነሻዬ። ስለምን እንሸወዳለን? የራሳችን ጌቶች እራሳችን መሆናችን ብቻ ሳይሆን፤ መነሻችንም፤ መድረሻችንም በበቀልና በጥላቻ ያልበከተ፤ ለመርህ የሚገዛ ህሊና ስላለን ጊዚያዊ ወጀብ ወይንም አውሎ ከዓላማችን ንቅንቅ – አያደርገንም። ወይንም በፋሻ ተጠቅልለን የግል ኢጓ ገመናችን እንደ ቄጤማ -አንነሰንስም። ቋሚ ፍላጎት አለን። ጽላታችን ከፋሽቱ ህወሓት የምትላቀቅበት ማናቸውም መንገድ ውስጣችን ነው። ለበጎ ነገሮች – ለአዎንታዊ ጠረን ብቻ መፈጠራችነን አስምረን – እናውቃለን። „አቤቱ ንፁህ ልብን ፍጠርልኝ፤ የቀናውንም መንፈስ በውስጤ አድስ።“ (መዝ ምዕራፍ ፶ ቁ. ፲ ) የህይወት ዘመናችን ሰማያዊ መርህ ይህ ነው፤
የማከብራችሁ – ናፍቆቶቼ የእናት ኢትዮጵያ ልጆች። „ባዶ“ የተባለውን የጋዜጠኛ ደምስ በለጠ ስላቅን – እንዲህ ከመሰረት ብነሳ የተሻለ ነው። በጥልቀት ሳይሆን በጫፍ እጅግ በስሱ ንድፈ ሃሳብ ትንተና ነገር ….
ድርጅት ማለት ምን ማለት ነው? ድርጅት ማለት – ሁለትና ከዚያ በላይ የሆኑ ሰዎች ወይንም ስብስቦች፤ በፍላጎታቸው ወይንም በዓላማቸው ወይንም በእምነታቸው ዙሪያ የሚሰባሰቡበት የሰዎች ማህበር – የወልዮሽ ማእከል ሲሆን፤ ጊዜያዊ ወይንም ቋሚ ሊሆንም ይችላል። ድርጅት አጭርና ረጅም ራዕዮችን ለማሳካት የሚያስችል ተቋም፤ አሰባሳቢ ማእድ ነው። ሰብሳቢም ነው።
በተለይ የፖለቲካ ድርጅት ከሆነ ሰፊ ህዝባዊ ኃላፊነትን ወስዶ – ይደራጃል። ስለሆነም የፖለቲካ ድርጅቶች መሰረታዊ ሰነዶቻቸውን መሰረት ያደረገ መርኃ ግብር አላቸው። አካሎቻቸው የሚፈጠሩትም በአባላት ጠቅላላ ጉባኤ ነው። በየደረጃው የሚካሄዱት ጉባኤዎች ምክር ቤታቸውን ይመርጣሉ። ምክር ቤቱ ደግሞሥራ አስፈጻሚውን ይመርጣል።
ተግባራቸው — ጉባኤው እስኪሰበሰብ ድረስ ምክር ቤቱ የጉባኤውን ኃላፊነት ወስዶ – ይሰራል።፤ ምክር ቤቱ እስኪ ሰበሰብ ድረስ ደግሞ የድርጅቱን ዕለታዊ ተግባሩን የሚከወነው ሥራ አስፈጻሚው ይሆናል።
የፓርቲው የሥራ አስፈጻሚ ኮሚቲው የበቃ ውክልና ስላለው፤ የድርጅቱ አካላትን ሆኑ አባላትን እንደ የኃላፊነታቸው – ይደለድላል፤ ያሰማራል፤ ተግባራቸውን – ይገመግማል፤ ተጨማሪ ኃላፊነቶችን – ይሰጣል። በፈለገው የግዳጅ መስመር – ይልካል። የፓርቲ አባላትም በየደረጃው ያሉ አካላትን በመብታቸው ተጠቅመው በፈቃዳቸው እንደ መረጡ ሁሉ፤ ለመረጡት አካላት የስምሪት ድርሻን በውዴታ ተቀብሎ ኃላፊነትን የመወጣት ግዴታ – ይኖርባቸዋል። መብትና ግዴታ ተግባር ላይ በዚህ መልክ ኪዳን – ያስራሉ።
እና ለእኔ የአቶ ወንድም የትንተና አግባብ – የፓርቲ የአደረጃጀት መሰረታዊ መርህን ካለማገናዘብ የመጣ ነው። በተጨማሪም ዘመኑ 21 ኛው ምዕተ ዓመት ላይ ነን። የሰለጠኑ ሂደቶች እንዲስተናገድባቸው ግድ ይላል። ሰው አልባ አውሮፕላን የግዳጅ ስምሪትን እያዬን እኮ ነው። ሥልጣኔው በራሱ ከዴሞክራሴያዊ ፍላጎት አፈጻጸም ጋርም በመስተጋብር የተቃኜ ነው። ይህም ብቻ አይደለም፤ ስለ አርበኞች ግንቦት 7 መሪዎች የተግባር ስምሪት ቀዳሚ መረጃ ለማግኘት አቅሙ – አይፈቅድም። በፓርቲው ውስጥ እሱ እራሱ ጋዜጠኛው የለም። በይሆናል እና በነሲብ ደግሞ የፓርቲ መርህ እንዲህ ለቡና ተርቲም – አይደፈርም። ስለዚህም እንደ ማንኛውም ዜጋ እኩል ሁሉ የሚሰማውን ብቻ መስማት ግድ ይላል። በሌላ በኩል የነፃነት ትግል የሠርግ ርችት የሚተኮስበት – አይደለም። እንደ ቄጤማ የአካላቱ ስምሪትም አይነሰነስም። መራር ትግል – ከብረት ቁርጥራጭ የተሰራ ዲስፕሊንን – ይጠይቃል።
ከሁሉ በላይ እንደ ቀደመው ጊዜ የፍንጪ ቧንቧው አይገኝም – ተከርችሟል። እስከ አሁን የተከፈለው መስዋእትነት – ይበቃል። የኢትዮዽያ ህዝብ አርበኞችና የግንቦት ውህደቱ ይህን ሁሉ እምስ ፍላጎቶችን – አምክኗል። ለዚህም ነው ነጋ ጠባ ሥጋ እንደ ተቀማ ሥጋ በይ እንሰሳ ጉምጅቱ በብራና እና በብዕር ላይ ሲደፋ የምናዬው፤ የእንብርክክ – የሚያስኬደውም፤ ለዚህም ነው በመደዴና በድንብስ ታቱ – የሚባላው። የባላደራው ራዕይ እንደ ቀደመው ጊዜ – እንደ ረጋ ኩሬ ባለህበት እርገጥ ዛሬ የለም። እያንዳንዷ ማዕልት በቅኔ ጥልፍ የተቃኘች ስለሆነች፤ ከፍጥነቱ ጋር ለመጓዝ ነሲብ የሙጥኝ ማለት ግድ – የሆነውም ለዚህ ይመስላል። ሰረገላው ባለቤት አለው። ገና ምን ታይቶ። የአፍሪካ ቀንድ የፍቅር ናሙና ቀንዲል – ትሆናለች። ምእራቡ ዓለም ይሁን የኤርትራ መንግስት ፋሽስቱን ህወሃትን ለማስወገድ ብቻ ሳይሆን፤ የነገውን የተረጋጋ ሥርዓት ለመዘርጋት በሰፊ ትእግስት የጠበቁትን፣ የተመኙትን አግኝተዋል – ብየ አስባለሁ – እኔው። ህልሙ ያልተሳካለትም አቅሙን – ይጠይቅ። የአቅሙ ምጣኔ – ኮከብ ቆጣሪ ሳይጠይቅ – ደረጃውን ይነግረዋል። ምን ያህል ተጉዞ – ምን እንዳተረፈ?
አርበኞች ግንቦት 7 ተገብቶ የተፈለገው መረጃ ተዝቆ የሚወጣበት – አይደለም። አመሰራረቱ፥ የአትኩሮት መሰረቶቹ መርኽ ከወትሮው እኛ ከምናውቀው ሆነ ከተለመደው የተለየ ነው። ስለሚጠጥርም ነው ወደ ትችቱ የሚዘነበለው። ፍልስፍናው እረቂቅ፤ በእውቀትና በብቃት የተገነባ ነው። ልምዱም ተመክሮውም በአዲስ የአስተሳሰብ ዲዛይን እንደ ራሳችን ሆኖ፣ ለነባር ድክመቶች በር ዘግቶ ከአዲሶችም ለመማር ፈቅዶ ነው – የተፈጠረው። ማስተዋል። ለአዲሱ ሥልጡን ዘመን በተወሳሰበ ችግር ለማለፍ ብልህና ጥንቁቅነትን – ያስቀደመ። ማስተዋል። በእጁና በመንፈሱ ያለውን ስለሚያውቅም ነው ለተረት ተረቶች መልስ ሰጥቶ ደረጃውን ዝቅ የማያደርገው። ማስተዋል። ለዚህም ነው ለንቅናቄው አክብሮትን መንፈሳችን አብዝቶ የሚለግሰው። ጥቂቶች ደግሞ አዳዲስ ጠቃሚ ግኝቶችን እንደ መፍትሄ አመንጪ ሳይሆን፤ እንደ አንጡራ ጠላት በማዬት፤ አቅም ማጠሩ የብጭት እስረኛ ሲያደርጋቸው የሚታዩትም በዚህ ምክንያት ነው።
የተከበራችሁ የጹሁፌ ታዳሚዎች – ታስታውሱ እንደሆን ኤርትራ የገባው የአርበኞች ግንቦት 7 ከፍተኛ መሪ አካል፤ በአርበኞች ካንፕ ተገኝቶ ባደረገው ንግግር የአቶ ነአምን ዘለቀ ቃል ጭብጥ እንዲህ ይል ነበር „ውጪ የሚገኘው ወገናችሁ ድጋፉ እንደማይለያችሁ ላረጋግጥላችሁ እወዳለሁ።“ ይህ ማለት አቶ ነአምን ዘለቀ ይህን ሀገራዊ ኃላፊነት መውሰድ የሚችሉ ስለመሆኑ ይገልፃል። ለዚህ ቃል ጠንቋይም መጸሐፍ ገላጭም – አያስፈልግም። በኪዳኑ ውስጥ በግንባር ቀደምትነት ክቡርነታቸው እንዳሉበት፤ በኤርትራ ቋሚ ቆይታ እንደለላቸው – ይገልጣል። አንድን ሃሳብ ለዛውም የፖለቲካ ንግግር እንደ ወረደ – አይተረጎምም። ፈልፈል አድርጎ እያገላበጡ በቅንነት መመርመር – ያስፈልጋል። ይሄን ጋዜጠኛ ደምስ በለጠ አላዳመጠውም። ወይንም ንግግራቸውን ለመረዳት አልቻለም ማለት ነው።
ለማንኛውም ይህ ገለጻ በቀጥታ ውጭ ባለው ተግባር ላይ እንደሚያተኩሩ፤ እድምታው ካለ አስተርጓሚ – ያብራራል። እንዲያውም ከሀገረ አሜሪካ ነቅለው እንዲወጡ አስደረግናቸው የተባለው ዜና ነው „በሬ ወለደ“ የሚያሰኘው። ከዚህም በተጨማሪ ሌላም አመክንዮ ልከል፤ ፓርቲያቸው የመደባቸው ቦታና ድርሻቸው „የውጪ ግንኙነት ኃላፊ“ ይሄ ነው።
ይህ ዓለምአቀፋዊ ኃላፊነት ኤርትራ መሬት ላይ ተሁኖም – አይሰራም። አቶ ነአምን ዘለቀ ይህንን ኃላፊነት ለመወጣት የግድ ነው ወደ አሜሪካ መመለስ፤ ነገም ቢሆን ወቅቱ እንደሚጠይቀው ኃላፊነት ፓርቲው አካሎቹን ሊያንቀሳቅስ – ይችላል። በፈለገው ቦታና ጊዜ፤ በሚገጥመው አወንታዊ ሆነ አሉታዊ ተጨባጭ ሁኔታ የፈለገውን እርምጃ – ይወስዳል። ኮከብ ቆጣሪ – አያሻውም።
ወገኖቼ ጠቃሚው ነገር በልካችን „ልክ“ ሙያችን ለማስከበር መጣር ብልህነት – ይመስለኛል። ጎንደሬም ሲተርት „ልክን ማወቅ ከልክ ያደርሳል“ ይላል። ቅን ወገኖቼ – የሀገሬ የኢትዮጵያ ልጆች እውነቱ ያለው ከፖለቲካ ድርጅቱ ከንቅናቄው ከመርኹ እንጂ ከቂምና ከጥላቻ ማሳ አይደለም። ቀረብ ብላችሁ የቆዩትን የምስረታ ንጥር ሂደቶች መልሳችሁ፣ መላልሳችሁ ስታዳምጡት ብልሃቱ – ያስተምራችኋል። ከሽሽትም – ይታደጋችኋል። እድሜ ያላስተማረው አልቃሻ ፍላጎት ጸጸትን አዝሎ – ይኖራል። ጊዜን ያላዳመጠ ስብዕና ማለቁን የሚያውቀው ከሹልከቱ በኋላ ነው።
አንዲት የመጨረሻ ብልህ ነገር፣ ልባም ግን የተመሰጠረች ነገር ላንሳ፤ ታስታውሳላችሁ አይደል? በውጭ ሀገር የሀገር ውስጥ ሰላማዊ ትግሎችን ለማገዝ ሆነ ለርዳት ስለሚደራጁት፤ በሀገር ቤት ላሉት ሁለገብ እንቅስቃሴው የውጭ ሀገሩ የሥነ – ልቦና እስረኛ ወይንም ጥገኛ ያደርገዋል። ፍላጎቶቹ በጫና የተወጠረ ነው። የሉዓላዊ ልዕልናው ነፃነቱ በስውር የታፈነ ነው። የኢኮኖሚ አቅም ጥገኝነቱ መብቱን – ይጫነዋል። እንደልቡ አያንቀሳቅሰውም ዋ፥ ሱ ስለሚባል ለብዙ ነገር የተጋለጠ ነው። የጥቅሙን ያህል ጉዳቱም ያን ያህል ነው። እርግጥ እነ ቅንዬ ሊኖሩ ይችላሉ፤ ቅኖች ግን ጥቂት ናቸው። በአርበኞች ግንቦት 7 ግን የጥፋቱ በሽታ ሁሉ አይደገምም። ስለምን? ማርከሻው በመዳፉ ውስጥ ነውና። አርበኞች ግንቦት 7 ሌላ ቅጥልጥል ቻፕተር – አላስፈልገውም። የእራሱ አካል ይህንን የውጭ ሀገሩን ተግባር በኃላፊነት – ይከውናል። መደበኛ ሥራው ነው። ሽክፍ ያለ – ትጥቁ ያማረ – ስንዱ። ማለፊያ። ልባም የተመክሮ – ተቋም።
አንዲት መሸብያ አመክንዮ ልከል – አቶ ነአምን ዘለቀ የአባቱ ታሪክ አስከባሪ ልጅ ፤ የጀግኖች ቁንጮ – ልዕልት ኢትዮዽያ በ100 ዓመት ከማታገኛቸው በኢትዮዽያ የባህር ኃይል ታሪክ ጉልላተ – ጀግና የሆኑት የኮማንደር ዘለቀ ቦጋለ ልጅ እኮ ነው። ኧረ ቀልድ – ይቁም። ወጣቶች – የእኔ ውዶች የለጠፍኩላችሁን – የውስጣችን ታሪክ ነበብ አድርጉና፥ ትናንትና ዛሬን የጀግናውን የአብራክ – መንፈስ ቃኘት – አድርጉት፤ ዛሬም እንደ ትናንቱ አለ ከእኛ ጋር የጀግና – ጠረን። ታሪክ የጨዋታ ማሟያ አይደለም፣ ለባለ – ህሊናዎች። http://www.abugidainfo.com/index.php/9920/
ክወና – የማከብራችሁ የጹሁፌ ታዳሚዎች፥ ለኢትዮዽያ ህዝብ መልካም ዜና፣ የተስፋው ማህደር ነውና፤ በተስፋው ላይ የጉሮሮ አጥንት የሆኑ ዕሳቤዎችን መዋጋት የተግባራችን ሁሉ አህዱ ሊሆን -ይገባል። ዛሬ አንድ በረሃብ የተጎዳ ወገናችን መልካም ሰምቶ ደስ ብሎት ሲተኛ፥ ላይመለስ ሊያሸልብ – በዛው እንደ ተኛ ሊቀር ይችላል። የዛች ቅጽበት ደስታውን እንደ ሰነቀ እንዳያልፍ፥ ይህ እንኳን ረመጥ የሆነባቸውን፤ አንደበቶች ሆኑ ብዕሮችን ልንታገላቸው – ይገባል። ለተስፋ ቀማኛ ርህርህና ወንጀል ነው። ተስፋ ለተስፈኛው ኑሮው፣ ህይወቱ፣ እስትንፋሱ፤ ቀልቡ፤ አደቡ፤ ነገው ነው። ነው። ነው። ይህ ሲያስቀና፤ ይህም ሲቀናበት የተገፋው ህዝብ ከፋሽስቱ ህወሓት የተላቀቀ ቀን ገመድ እራት ሳይሆን – አይቀርም። እንበርታ። ያ …. እንዳለፈው ….. ይህም ያልፋል። ይነጋል – በያነጋል።
የመስከረም 24.09.2015 የራዲዮ ሎራ Tsegaye Radio or www.tsegaye.ethio.info Aktuell Sendung ዝግጅት የመስከረም 5.2015 የአርበኞች ግንቦት 7 የድጋፍ ስብሰባ ሁለተኛ ክፍልና ሌሎችንም ለምትፈቅዱ ቅኖች አርኬብ ላይ ማዳመጥ – ትችላላችሁ። የጥራቱ ግድፈት የእኔ – አይደለም፤ የራዲዮ ዝግጅቱ ነው።
የማሸነፋችን መልእክቱ – የነፃነት ቀበኛ መረቦችን በተግባር ስንረታ ብቻ ነው። የእምዬዋ የመሃጸን ፍሬ ዘሮች – የጥቁር አንበሳ ጥሪ በረከት ተሳታፊ ለመሆን፤ የእናት ሀገር ብሄራዊ ለዕንባዋ ዋቢነት፤ ቀጠሮ አልባ፤ በቦታው መገኘትን በማስተዋል ይጠይቃል። ለሃዘኗ ቀን ጋባዥና ተጋባዥ – የለም። በህወሓት ለተጠቀጠቀው ዜግነት ሁሉም ደምመላሽ መሆን – ይገባዋል። የተቀደሰ ተሳትፎ የአደራ ኪዳናዊነት ነው። ሊንኮቹን ተከትለው ዝርዝር መረጃ – ያገኛሉ። በተሳትፈወት መጠን የነፃነት ናፍቆትን – ያቅፋሉ። በፍጥነተወት ልክም ህሊናዎት የእርስዎ፤ ስለእርስዎ የተፈጠረ መሆኑን – ይለኩታል። ሁሉም – በመዳፈዎ። ፍቅር – ተስፋ – ሐሤት – ማሸነፍ የነጋ ነገ። ቅድስት ነፃነት በብርክት አንባ።
በኢትዮጵያ ትከሻ ላይ የተቆለፈውን ቀምበር ለማላቀቅ ቍልፉ የትጥቅ ትግል መሆኑ በተነሣ ቍጥር ከአንዳንድ ሰዎች የሚሰጠው አስተያየት ግራ የሚያገባ ነው። ገዢዎቹና ደጋፊዎቻቸው ቢቃወሙ ይገባኛል። የሚሰጡት አስተያየት ግን ሕፃንን ሳይቀር የሚያሥቅ ነው። “ጦርነት በቃን” ይላሉ። “አትንኩን” ማለታቸውን የማናውቅ ይመስላቸዋል። ጦርነት ካላስፈለገ፥ ለምን ከንጉሣዊው አስተዳደር ጋር ተዋጉ? ለምን ከደርግ ጋር ተዋጉ? ጨቋኝ ገዢ የት አገር ነው በሌላ መንገድ ሥልጣን ለሕዝብ ሲለቅ የታየው? የምሥራቁ ዓለም ጨቋኞች የወደቁት በሕዝብ ዐመፅ ነው ማለት፥ የምዕራቡን ዓለም ከባድ እጅ ሚና መርሳት ይሆናል።
የኛዎቹ ጦርነት ከመረራቸው፥ ሕዝብን ወደጦርነት የሚመራ በደል አይሥሩበት። ምን ጊዜም ቢሆን የትጥቅ ትግል የመጨረሻው አማራጭ ነው። የትጥቅ ትግል የሚያደርሰው ጉዳት በአንዱ ወገን ላይ ብቻ አይደለም። መሣሪያ የሚያነሣ መሣሪያ ማንሣት የሚያመጣበትን ጉዳት ሳያውቅ አይነሣም። ሰው ሆኖ እንደከብት መገዛት ያልቻለ ሰው በቃኝ ሲል፥ ክብሩን በመጠበቁ ከተቀመጡበት ተነሥቶ “ነወር” የሚባል እንጂ፥ በባርነት ጥላ ሥር ተቀምጦ የሚተች አይደለም። “ጦርነት መርሮናል” የሚለውን ምክር መገዛት ለመረረው አይመክሩም።
ከዚሁ ጋር ተያይዞ የሚመጣ ግራ አጋቢ አስተያየት “ጦርነትስ አስፈላጊ ነው፥ ግን . . .” የሚለው ነው። ይህ አስተያየት በቅን አሳብ፥ የተሰጠ ሊሆን ይችላል። ግን አዛኝ መስሎ፥ ቀምበረኛውን ለመደገፍ የተሰጠ አስተያየት አለመሆኑ በምን ይታወቃል? እውነተኛ አሳቢና ሠጊ ሰው አስተያየቱን የሚሰጠው ሲጠየቅ፥ ካልተጠየቀም በግሉ ትጥቅ ያነሡትን ፈልጎ በጨዋ ደምብ መንገር ነው። ሳይጠየቁ ተነሥቶ በይፋ ምክር መስጠት ግን ሰሚው ሕዝብ ትግሉን እንዳይደግፍ መገፋፋት ነው። የትጥቅ ትግል ከታመነበት እንዲፋፋም የማይፈለግበት ምክንያት ምንድን ነው?
ትጥቅ ትግል የራስን ሕይወት ለወገን ነፃነት መሠዋት ማድረግ ነው። ሌላ ዓለማ የሌለው ሰው መሣሪያ ሲያነሣ፥ እንዴት ይኸንን የሚሰነዘርበትንና የሚሰነዘርለትን ምክር ሳያስብበት ራሱን ለመሥዋዕትነት ያቀርባል? የሚካኼደው የትጥቅ ትግል የሚያዋጣ የመሰለው እርዳታውን ያቅርብ፤ የማያዋጣ የመሰለው ለምንድን ነው የሚቃወመው? ተቃውሞው ማንን ለመጥቀም ነው? ለታጋዮቹ አስቦ ከሆነ፥ ከባለቤት ያወቀ ቡዳ ነው። “የኔን ያህል የማሰብ ችሎታ የላችሁም” ማለት ነው። እንዴት ነው ለታጋዮቹ ያልተገለጠ ሥጋት ለምክር ሰጪዎቹ የተገለጠው?
አንዳንዱ ደግሞ፥ “ይኸው እንታገላለን ሲሉ ዓመታት አሳለፉ፥ ግን አንዳች ውጤት አላሳዩም” ይላል፤ ውጤት እንዲያሳዩ የቀጠራቸውና ካልሆነላቸው የሚያሰናብታቸው ሹም ይመስል። አርፎ መቀመጥ ስንት ውጤት አሳየ? ሌሎችን ሙከራዎችም “አንዳች ውጤት አላሳዩም” ብለን እንንቀፋቸዋ!ውይስ ውጤት አሳይተዋል?
“በመካሄድ ላይ ያለው የትጥቅ ትግል ኢትዮጵያን የሚጎዳ ነው” ከተባለ፥ እርግጥ ሊታሰብበት ይገባል። ግን አሳሳቢው ምክንያት ሊቀበሉት በሚገባ መልኩ አልተሰጠንም። ይህ ትግል የሚያመጣው ጉዳት ከተሸከምነው ቀምበር ይበልጥ ሊከብድ እንደሚችል አሳዩን።
የወያኔ ቀምበር መሰበር አለበት የምንል ሁሉ በመሰለንና በተቻለን መንገድ እንታገል። ካልተቻለን፥ ካልመሰለን፥ አርፈን እንቀመጥ፤ ታጋዮችን አለማደናቀፍ፥ እንደ ትግል እንዲቈጠርልን።
የመስቀል በዓል በዋለ በሁለተኛው ቀን በዓሉን ምክንያት በማድረግ ምናልባት በኢትዮጰያ የመጀመርያው የቁንጅና ውድድር በጎንደር ከተማ ተደርጎ ነበር፡፡ ከልደታ ምሥራቅ ለአበራ ጊዮርጊስ ሰሜን ከሆነችው በቀሃ ወንዝ አጠገብ ከምትገኘው አጤ ሰቀላ ከምትገኘው ኮረብታ ላይ የንጉሠ ነገሥቱ ሸራ ድንኳን ተተከለ፡፡ ከጧቱ ከሶስት ሰዓት ጀምሮ በዓሉ ወደሚከበርበት ሜዳ የከተማውና የገጠሩ ሕዝብ ይጎርፍ ጀመር፡፡
4 ሰዓት ሲሆን ምርጥ መሣርያ የያዙ ወታደሮች እና አጋፋሪዎች ሰለፈኛውን ለማስተናበር ጸጥታውን ለማስከበር በበዓሉ ሜዳ ተሠማሩ፡፡ ከጥቂት ደቂቃ በኋላ ፊታውራሪ ገብርዬ በሠራዊቱ ታጅቦ ሰንደቅ ዓላማ እያውለበለበ አጤ ሰቀላ ደረሰና የዙፋኑን አቀማመጥ ተመለከተ፡፡ እንዲሁም ከጥቂት ጊዜ በኋላ ንጉሠ ነገሥቱ በፈረሶች በሚሳብ ሠረገላ ተቀምጠው ሊቀ መኳስ ዮሐንስ ቤል ባሠለጠናቸው ወታሮች እየታጀቡ መጥተው በዙፋናቸው ላይ እንደተቀመጡ እምቢልታ እና መለከቱ ተብላላ፡፡ ነጋሪት አጅብር አጅብር ውጋው ውጋው እያለ ይጎሰም ጀመር፡፡
ዘፋኞች ይዘፍናሉ፡፡ አዝማሪዎች ይዘምራሉ፡፡ ወታደሮች ይጨፍራሉ፡፡ በዚህ ዓይነት ይዞታ ተድላ ደስታ ሆኖ ሲደባለቅ በመካከሉ ለውድድሩ የታጩት ወይዛዝርት ጥልፍ ቀሚሳቸውን እያንሰረተቱ፣ ተቀብተው፣ ተኩለው ወደ ተዘጋጀላቸው ቦታ ያልፋሉ፡፡ ቀጥሎም ምርጫው በሚፈጸምበት ጎል እየገቡ ውበታቸው እና ደም ግባታቸው፣ የላሕየ ገጻቸው አወራረድ፣ የፀጉራቸው ሥሬት፣ የቁንዳላቸው እርዝመት፣ ሽንጣቸው ዳሌያቸው እና ተረከዛቸው እየተመረመረ የምርጫው ሥነ ሥርዓት ይጀመራል፡፡
በመካከሉ በሰቀልት ወረዳ ከመቋሚያ ማርያም የመጣችው ትውልዷ ከመቄት አዝማቾች ወገን የሆነ የደጃዝማች ይልማ አሰፋ ልጅ ልጅ፤ ጣይቱ ይልማ አንደኛ ስትሆን፤ እንዲሁም ከጎንደር አዲስ ዓለም የመጣችው የመሐመድ ኩርማን ሚስት የሼህ መሐመድ ጌታ ልጅ ተዋበች በጠጉሯ ማማር፣ በቁንዳላዋ አወራረድ እና መርዘም ሁለተኛነትን አግኝታለች፡፡
ከዚህ በኋላ ዮሐንስ ቤል እና ፊታውራሪ ገብርዬ የምርጫውን ውጤት ለንጉሠ ነገሥቱ ለመንገር ወደ ዙፋኑ ይቀርባሉ፡፡ ወዲያውም ጣይቱ ይልማ አንደኛ፣ ተዋበች መሐመድ ጌታ ሁለተኛ ከገለጹ በኋላ ተመራጮች ከዙፋኑ ፊት በመቅረብ እጅ እየነሡ ሽልማታቸውን ተቀብለው የበዓሉ ፍጻሜ ሆኖ በሰባት ሰዓት እንደተለመደው ለመሳፍንት፣ ለሊቃውንት፣ ለመኳንንትና ለካህናት የምሳ ግብዣ ተደረገ፡፡ ከውድድሩ በኋላ ጣይቱ ይልማ (ወርመር) ኦርማኤል የተባለውን በጋፋት የመድፍ ሠራተኞች አለቃ በሚስትነት አግብቶ ወንዶች እና ሴቶች ልጆች ወልደዋል፡፡ አሁንም ጋይንት ውስጥ በኦርማኤል ስም የሚጠራ መሬት አለ፡፡
አቶ ዠ 57 አመታቸው ነው። መተዳደሪያ አላቸው። እንዴት ያለ ሙያ!! ባሥራ ሰባት አመታቸው የጀመሩት። አርባ አመት ሙሉ ያለማቋረጥ እየሰሩ ያሉት። ሰዉ ከሥራው በመንግሥት ለውጥ፣ በሰበብ ባስባቡ ሲባረር እሳቸው ሥራ አላጡም። ሥራቸው? መፈክር አድምቆ መጻፍ።
መጀመሪያ በሁለት ቃላት ጀመሩ። በነጻ “ኢትዮጵያ ትቅደም!” ብለው አድምቀው ጻፉ። ከዚያ እየተከፈላቸው ደግሞ “ከቆራጡ መሪ ጋር ወደፊት !!” ብለው ቀጠሉ። ሰውየው ብቻቸውን ሲቀሩ። ወደ መጨረሻው ግድም ደግሞ “አብዮታዊት እናት ሃገር ወይም ሞት” ብለው ደጋግመው አድምቀው ጻፉ። “አብዮታዊት እናት ሃገር ወይም ዝምባብዌ!” ብለው አላፌዙም።
አቶ ዠ ፕሮፌሽናል ናቸው። የከፈለ ያጽፋቸዋል። ጊዜው እየረዘመ ሲሄድ መፈክሮቹም መርዘም ጀመሩ። አንድ ገጽ የሚሆን መፈክር ጻፍ ሲባሉ እንኳን “እሺ፣ ሂሳቡ ይሄ ነው።” ብለው ቀጠሉበት።
“ከልማታዊው መንግስታችን ጋር በመተባበር ድህነትን ታሪክ ለማድረግ የየበኩላችንን ድርሻ በቅንነት እንወጣ” ብለህ ጻፍ ሲባሉ አሳምረው ጻፉ። “የቅንድባችንን ጸጉር በማሳደግም አስተዋይነታችንን እናጎልብት !!” ብለው አላፌዙም።
“የሚሰጠንን የአቅም ግንባታ እና የተሃድሶ ስልጠና በማጠናቀቅ ለሃገራችን የህዳሴ ጉዞ የበኩላችንን አስተዋጽኦ እናበረክታለን !!” ብለህ ጻፍ ሲባሉም “እሺ!” እንጂ “በሥልጠናው ወቅት በሚሰጠን የውሎ አበል ግድቡ አቅራቢያ ያለች የገጠር መንደር ሄደን እያጨበጨብን እንጨምሳለን !!” ብለው አላፌዙም።
“ኢትዮጵያ ካሊፎርኒያና አውስትራልያ ተመሳሳይ ናቸው!!” ብለው መፈክር ለመጻፍ በራሳቸው አነሳሽነት ከጀሉ። “ምክንያቱስ?” ሲባሉ “ሦስቱም ሀገሮች ድርቅን ምንም ማድረግ አልቻሉምና !!” ብለው ማፌዝ ግን አልከጀሉም። ያ ፌዝ “copyrighted” ነውና!
“እኔ የምለው? እንዴት ነው ይኸ ነገር? ‘ሙያ በልብ ነው’ የሚባለው ያባቶቻችን ብሂል ገደል ገባ እንዴ? መፈክር ብቻ ሆነ እኮ ነገራችን። አርባ አመት ሙሉ መፈክር። አርባ አመት ሙሉ ፉከራ! አንድ ነገር ሳንሰራ! አይ የኛ ነገር!” ጓደኛቸው አቶ ጠ ጠየቃቸው።
መስከረም 03 ቀን 2004 ዓ.ም እኔና ጓደኛዬ አናንያ ሶሪ በወቅቱ እንሰራባት ለነበረው አውራምባ ታይምስ ጋዜጣ፣ በከፍተኛ ትምህርት ጉዳይ ዙሪያ ፊቸር ጽሑፍ በጋራ ለማዘጋጀት አቅደን፤ ለመረጃ ግብዓት መቅረፀ ድምጻችንን ይዘን በቀድሞ አንድነት ለፍትህና ለዴሞክራሲ ፓርቲ ቢሮ በጥዋት ደረስን፡፡ ለተወሰኑ ጥያቄዎቻችን መረጃ እንዲሰጡን ቀድመን ጥያቄ በማቅረብ ቀጠሮ ይዘን የነበረው ከአቶ አስራት ጣሴ ጋር ነበር፡፡ እሳቸውም ከቀጠሯችን ቀደም ብለው በቢሯቸው ተገኝተዋል፡፡ ከሰላምታ ቀጥለን ወደዋናው ጉዳያችን ዘለቅን፡፡ በዚህ መካከል የፓርቲው ሊቀመንበር ዶ/ር ነጋሶ ጊዳዳ፣ የፓርቲው ፀሐፊ አቶ አንዷለም አራጌና በአሁን ወቅት የዘነጋሁት አንድ ሰው አቶ አስራት ቢሮ ድረስ በሩን በማንኳኳት ገቡ፡፡ከሰዓት ከሁሉም ጋር ሰላምታ ተሰጣጠን፡፡ የእነአንዷለም አመጣጥ አቶ አስራትን ጠርተው አጠር ያለች ኢ-መደበኛ ስብሰባ ለማድረግ ያለመ መሆኑን ከንግግራቸው ተረድተናል፡፡ ‹‹አስቸኳይ ነው›› ስለተባለ አቶ አስራት እኛን ይቅርታ በመጠየቅ ቀጠሯችንን ከሰዓት በኋላ ማድረግ እንችል እንደሆነ በትህትና ጠየቁን፡፡ እኔ እና አናንያም ሁኔታውን በመረዳት 10፡00 ሰዓት ላይ በድጋሚ ቀጠሮ ይዘን ወጣን፡፡ በወቅቱም አንዷለም አንድ ቀልድ ፈገግ እያለ በመናገር አስቆን እንደነበረም አስታውሳለሁ፡፡
እኔና አናንያም ጊዜውን ለመጠቀም በሚል፣ ሽሮሜዳ አሜሪካ ኤምባሲ ፊት ለፊት ወደሚገኘውና በዶ/ር ተስፋዬ ተሾመ ዋና ዳይሬክተርነት ወደሚመራው የከፍተኛ ትምህርት ተቋማት አግባብነትና የጥራት ኤጀንሲ (Higher Education Relevance and Quality Agency) መ/ቤት በመሄድ ከህዝብ ግንኙነት ባለሙያው የምንፈልገውን የሰነድ እና የድምጽ መረጃ አገኘን፡፡ ከቀጠሯችን ቀደም ብለንም አቶ አስራት ቢሮ ደረስን፡፡ የአቶ አስራት ፊት ግን ጥዋት እንዳየነው አልነበረም፡፡ ደስ የማይል ስሜት አረብቦባቸዋል፡፡ ‹‹አንዷለምን እኮ ፖሊሶች አሁን ወሰዱት›› ብለው የሚያውቁትን ያህል ዘርዝረው ነበሩን፡፡ ‹‹ጥዋት ህጻን ልጁ ለመጀመሪያ ጊዜ ት/ቤት ገብቶለት ከሰዓት በኋላ ደስ ብሎት ከት/ቤት ሊያመጣው አቅዶ እንደነበረ ነግሮኝ፣ በጣም ያሳዝናል›› አሉ፡፡ እኛም በአቶ አስራት ቢሮ በጋራ አዘንን፡፡ በዚህ ደስ በማይልና ባልተረጋጋ ስሜት ውስጥ ቃለ-መጠይቁን ማድረግ በድጋሚ ሳንችል ቀረንና ከፓርቲው ቅጥር ግቢ ወጣን፡፡ ከቢሮው ጀምሮ እስከዋናው አስፋልት ድረስ ፊታቸውን ከስክሰው፣ ፈንጥር ፈንጠር ብለው በመቆም አካባቢውን በአይነ ቁራኛ የሚመለከቱ፣ በእኔ አጠራር ‹‹ተከታትሎ አደሮች›› ነበሩ፡፡ በዋናው የአራት ኪሎ መገናኛ መንገድ ዳር በሚገኘው ‹‹ፍሮስቲ ባርና ሬስቶራንት›› መግቢያ በር ጋር ቆሞ ከፓርቲው ቢሮ መውጣታችንን ያወቀው አንድ ጠቆር ያለ ‹‹ተከታትሎ አደር›› አፈጠጠብን፤ እኛም አፍጥጠን አጸፋውን መለስንለት፡፡ እርሱም ወዲያው አንገቱን ለማቀርቀር ጥረት አደረገ፡፡ [ብዙ ጊዜ እንደዚህ አይነት ሰዎች ይገርሙኛል፤ ልባቸው በፍርሃት ውስጥ ሆኖ፣ ሰው እንዲፈራቸው የሚያደርጉት የደካማ ሥነ-ልቦና የትግበራ ሙከራቸው በጣም ያናድደኛል]
የእኔና አናንያ ቢሮ እዚያው ቤል-ኤር አከባቢ ስለነበረ ወዲያው ገባን፡፡ ሁሉም የጋዜጣዋ ባልደረቦች እስሩን ሰምተዋል፡፡ አቤል ዓለማየሁ፣ በዚሁ ቀን፤ ቀትር ላይ የዛሚዋን ሚሚ ስብሐቱ ‹‹እነአንዷለም ይታሰሩ›› የሚል ይዘት ያለው ‹‹የእስር ዋረንት›› ዘመቻዋን ካደመጠ በኋላ ከሰዓታት በፊት ለአንዷለም ስልክ ደውሎለት እንደነበረ በቁጭት ሲናገር አደመጥነው፡፡ የጋዜጠኛ እስክንድር ነጋን መታሰርም በዚሁ ቢሮ ውስጥ ተረዳን፡፡ ሀዘን …ዝምታ …ቁጭት …ድጋሚ የሀዘን ስሜት ….ተፈራረቁ፡፡
የጋዜጣዋ ባልደረቦች፣ ኢ-መደበኛ ኤዲቶሪያል ስብሰባ አድርገን፣ በቀጣይ ዕትም ላይ ንጹሕ ወገኖቻችንን ዋጋ እያስከፈለ ስለሚገኘው የጸረ-ሽብርተኝነት አዋጅ ፊቸር ጽሑፉ እንዲደረግ ተስማማን፣ በቅዳሜ ዕትምም ተደረገ፡፡ ምሽት በሁለት ሰዓት ላይ፣ በቀድሞ የኢቴቪ ዜና እወጃ የአንዷለምንና የእስክንድርን የእስር ሁኔታ በፎቶ ግራፍ ተደግፎ ተመለከትን፡፡ ….
በነሐሴ ወር 2003 ዓ.ም መጨረሻ አካባቢ ከጋዜጠኛ እስክንድር ነጋ ጋር የወቅቱን የዓረብ ሀገራት አብዮት አስመልክቶ ሙያዊ ትንታኔ እንዲሰጠን እና ከዚህም አኳያ የሀገራችንን ነባራዊ ሁኔታ በእርሱ አተያይ ምን እንደሚመስልና ተያያዥ ሀገራዊ ጥያቄዎችን በማንሳት ከእኔ ጋር ሰፊ ቃለ ምልልስ አደርግን – በአራት ኪሎ ቱሪስት ሆቴል፡፡
እስክንድርን ቃለ-መጠይቅ እያደረኩለት ባለሁበት ወቅት፣ በዓለም ሀገራት ላይ ስለተደረጉ አብዮቶች አነሳስና ውልደት ታሪካዊ የዓ.ም ፍሰታቸውን ሳያዛንፍ ሲተነትን መስማቴ አስደምሞኝ ነበር፡፡ ቃለ-ምልልሱ አልቆ ቢሮ ገባሁና ወደወረቀት ላይ ልገለብጠው ስል የቃለ ምልልሱ ድምጽ የለም፡፡ በጣም ግራ ተጋባሁ፣ ከባልደረቦቼ ጋር ደጋመን ሞከርነው ግን ምንም የእስክንድር ድምጽ የለም፡፡ ለካ በስህተት ከባልደረባዬ ናፍቆት ዮሴፍ ጋር የማይሰራ መቅረፀ-ድምጽ መቀያየሬን ዘንግቼው ነበር፡፡ በጣም ተናደድኩ – መሰል ነገር በጋዜጠኝነት ሕይወት የሚገጥም ነገር መሆኑን ባውቅም፡፡ ከቢሮ ወጥቼ ተረጋግቼ አሰብኩ፡፡ ያን የመሰለ ቃለ-ምልልስ መቅረት የለበትምና በድፍረት ለእስክንድር እውነቱን ልነግረው ወስኜ ፡፡ ጥቂት የማይባሉ ሰዎች ቃለ-ምልልስ ካደረጉ በኋላ ድንገት መሰል ነገር መፈጠሩ ሲነገራቸው በጣም ይናደዳሉ፤ በድጋሚ ቃላቸውን ለመስጠት ፍቃደኛም ላይሆኑ እንደሚችሉ አውቃለሁ፡፡ እስክንድር ግን በጣም በሚገርም ደወልኩለትሁኔታ ሁኔታውን ተረድቶ በትህትና ‹‹መቼ ይመችሃል›› አለኝ፡፡ በጣም ደስ ብሎኝ በነጋታው ከሰዓት በኋላ እዚያው ቱሪስት ሆቴል ተቀጣጠርን፡፡
ቃለ-ምልልሱን ከመጀመራችን በፊት ወደእኔ ጠጋ አለና ‹‹ከጀርባህ ደህንነቶች አሉ፤ እነሱ መኖራቸውን ሳታስብ ጥያቄህን ጠይቀኝ›› አለኝ፡፡ ዞሬ አየኋቸው፤ ሁለት ናቸው፡፡ ሁለመናቸው እኛ ጋር ነው፤ እየታወቁም ፍጥጥ ብለው ሲያዩና ጆሯቸውን ሲቀርሱ ምንም እፍረት አይነበብባቸውም፡፡
ቃለ-ምልልሱ ሲጀመር ግን ረሳኋቸው፤ የእስክንድር ተመስጧዊ ትንታኔ ብዙ ነገር ያስረሳ ነበር፡፡ በመጨረሻም ደስ የሚል ቃለ-ምልልስ ከእስክንድር ጋር አደረግን፡፡ ‹‹በግሌ፣ ትንታኔህ በጣም ማርኮኛል፤ ከአንተ ጋር አንድ ቀን ተገናኝተን ካንተ ብዙ መማር የምፈልጋቸው ነገሮች አሉኝ›› አልኩት፡፡ ‹‹ኤልያስ እኔ ራሴ ካንተ ብዙ ነገር መማር እፈልጋለሁ፤ ደስ ይለኛል፤ ከአዲስ ዓመት በኋላ እንገናኛለን›› አለኝ በሚያስገርም ትህትና፡፡
መስከረም 02 ቀን 2004 ዓ.ም ለእስክንድር ደወልኩለት፡፡ ለመስከረም 05 ቀን ልንገናኝ ቀጠሮ ያዝን፡፡ ‹‹እንዲያውም አንተ ከፌዴራል የሥነ-ምግባርና የፀረ-ሙስና ኮሚሽን ኮሚሽነር አቶ አሊ ሱሌይማን ጋር ያደረከውን ሰፊ ቃለ-ምልልስ አንብቤ በአንድ ጉዳይ ላይ ጽሑፍ አዘጋጅቻለሁ፡፡ በባለፈው ዕትም ቃለ-ምልልሴ ስለወጣ ጋዜጣው ላይ በተደጋጋሚ ቦታ እንዳልይዝ ለቀጣይ እትም አደርሳለሁ›› አለኝ፡፡
ለኮሚሽነር አሊ ‹‹አንድ ዓለም አቀፍ ተቋም ከኢትዮጵያ የተመዘበረ 8.4 ቢሊየን ዶላር ገንዘብ ከውጪ ባንክ መገኘቱን ይፋ አድርጓል፡፡ ስለዚህ ምን ምላሽ አለዎት? …ብሩ በኢትዮጵያ አቅም በቃላሉ የሚታይ ነው እንዴ?!›› የሚሉ ተከታታይ ጥያቄዎችን አቅርቤላቸው ነበር፡፡ ኮሚሽነሩም ‹‹ግድ የለህም …ይ…ሄ…ን…ን ከጥያቄህ ብታወጣ? ሌላ ዓላማ ስላለው ነው፡፡ ከሕገ-ወጥ የገንዘብ ዝውውር (Money Laundry) ጋር አብሮ ተያይዞ የሚመጣ ነገር አለ፡፡ ለእናንተ ለሚዲያ የማይጠቅም ነገር ነው፡፡›› በማለትና ተጨማሪ ነገር መግለጽ ሳይፈልጉ የተዳፈነና የተድበሰበሰ መልስ ሰጥተውኝ ነበር፡፡ እስክንድር እንደነገረኝ ከሆነም፣ ከዚህ ጥያቄና መልስ በመነሳት፣ ይህ የተመዘበረ ገንዘብን በተመለከተ እና ኮሚሽነር አሊ ይህህን አስመልክቶ ለምን ለመመለስ እንደከበዳቸው የራሱን ምልከታ ለመግለጽ ነበር ጽሑፉን ያዘጋጀው፡፡ ግን ምን ያደርጋል በቀጠሯችን መሰረት ከእስክንድር ጋር ተገናንተን ሳንወያይ እና ጋዜጣዋ ላይ ሙስናን አስመልክቶ እንዲታተም ያዘጋጀውን ጽሑፍ ሳይሰጠኝ ነበር ልክ የዛሬ አራት ዓመት የበኩር ልጁን ከት/ቤት አውጥቶ ወደቤታቸው ሊሄዱ ሲሉ ነበር በግፍ በፖሊሶች የተያዘው! ልክ የዛሬ አራት ዓመት ነበር፣ ውድ ልጁን ከእጁ መንጭቀው በህጻን ልጁ ፊት የብረት ካቴና ያጠለቁለት! የአብራኩ ክፋይ የሆነው ናፍቆት እያለቀሰ ነበር ይዘውት ወደቤቱ ለብርበራ ያመሩት፡፡ አንዷለምም ቢሆን ት/ቤት ለመጀመሪያ ጊዜ የገባለትን ልጁን እንደአባት ከትምህርት ቤት በደስታ ሊያወጣው እንደናፈቀ ነበር ወደማዕከላዊ የተላከው፡፡
መቼም በዚህች ምርድ ላይ ሃብታም ሆኖ መኖር የማይፈልግ የለም። በሃብት ቁንጮ ላይ ለመቀመጥ የማይጥር የለም። ታዲያ የሮጠ ሁሉ አንደኛ እንደማይወጣ ሁሉ ቢሊዮነር ሆነው የሚታዩት ጥቂቶች ናቸው። እነዚህ የአለማችን ቢሊዮነሮች በተሰማሩበት የስራ ዘርፍ ላይ ቅድሚያ እንዲጠቀም ወይም መጥቀም የሚፈልጉት የራሳቸውን ዜጋ ነው። የአገራቸው ዜጋ ፍላጎቱ ከተሟላ ወይም ከበቂ በላይ የሚሆን ምርት ካመረቱ ወደ ሌላ አገር መሸጥም ሆነ መርዳት ይጀምራሉ። ይህ በአብዛኛው አገራት የሚሰራበት አሰራር ነው። አንድ ባለሃብት የሚያመርተው ምርቱን ቅድሚያ ለአገሩ ማዋል ግዴታ አለበት ለህዝቡም በቂ ምርት ማቅረብ ከተቻለ እና ትርፍ ሆኖ ከተገኘ ወደ ውጪ መላክ አንድ አገሩን እና ህዝቡን ከሚወድ ዜጋ የሚጠበቅ ነው። ታዲያ የኛ ሃብታሞች ምን ነካቸው?
ኢትዮጵያ ውስጥ የኑሮ ውድነትን የፈጠሩት መንግስት ያደራጃቸው የምንግስት ባለስልጣናት አብሮአቸው ከሚሰራው ልማታዊ ባለሃብቶች ለህዝባችን ማሰብ ባለመቻላቸው ከፍተኛ የሆነ እራስ ወዳድነት እና እራስን ለጥቅም አሳልፈው የሰጡ በመሆናቸው ነው።
የኢትዮጵያ ባላሃብቶች ከጥቂቱ በስተቀር ወደ ቢዝነስ ውስጥ ሲገቡ ህዝብን ለመጥቀም የህዝብን ኑሮ ለማሻሻል ሳይሆን በቀላሉ ትርፋማ ሆኖ ሚሊዮነር መሆን የሚችሉበትን መንገድ በቀላሉ ገንዘብ ማግኘት ወደሚችሉበት ያቶኩራሉ።
ባላሃብቶቹ ወደ ቢዝነሱ ከመግባታቸው በፊት እያንዳንዱ ባለሃብት ከአንድ ባለስልጣን ጋር መጣበቅ ግድ ይላቸዋል ካለበለዛ ግን ማነቆዎቹ ብዙ ስለሚሆኑ አገር ጥሎ መውጣት ካልሆነ በቀር በአገሩ ውስጥ በነጻነት የመስራት መብት አያገኝም። የዱባዬ አገር ህግ አንድ የውጪ ዜግነት ያለው ባለሃብት የቢዝነስ ተቋም በዱባዬ ለመስራት ቢፈልግ ከአንድ ዱባዬ ዘግነት ካለው ሰው ጋር መሆን አለበት ካለበለዛ ግን ምንም አይነት ስራን ማከናወን አይቻልም። ኢትዮጵያ ውስጥ ግን ዜጋችን እንደ ውጪ ዜጋ ተቆጥሮ ስልጣን ላይ ካሉት አካል ጋር ተጣብቀህ አብሮ ካልሆነ በስተቀር ልማታዊ ባለሃብት መሆን አይቻልም። ታዲያ ኢትዮጵያ ማለት የነእንትና ቡድን ናት ማለት ነው እንዴ? በአንድ ወቅት የጣልያን ማፍያ ቡድን በጣም ተጠናክረው ጣልያን ውስጥ ያለውን ትላልቅ ቢዝነሶችን በሙሉ በነሱ ስር ካልሆነ በስተቀር መንቀሳቀስ ወደማይቻልበት ደረጃ አድርሰውት ነበረ በኋላ ግን የጣልያን መንግስት ጠንካራ እርምጃ በመውሰድ ነገሮችን ሊያስተካክል አድርጓል። ዛሬም ኢትዮጵያ ውስጥ እየሆነ ያለው ይሄ ነው። የኛዎቹ ከጣልያን ማፊያ የሚለዩት በመንግስት ደረጃ የተደራ ዘራፊዎች መሆናቸው ነው።
ህዝብን የሚጎዳ ባለሃብትም ይሁን ህዝብን የሚጨቁን መንግስት በኢትዮጵያ ይኖር ዘንድ አይገባም። ባለሃብቱም መንግስትም ዘላለማዊ በሚመስልቸው ጥቅም ውስጥ የተቀመጡ ቢመስላቸውም ቅሉ ሃብትም ይጠፋል ስልጣንም ይሻራል ህዝብ ግን ሁል ግዜ ኗሪ ነው። ህዝብን እያስራቡ ሃብታም ለመሆን ከመጣር ህዝብን እየረገጡ ስልጣን ላይ ለመቆየት ከማሰብ ትቆጠቡ ዘንድ ግድ ይላችኋል። ነገሮች እንዳሉበት ይቀጥላል ብሎ ማሰብ ሞኝነት ነው። ሁኔታዎች ሲቀየሩ የናንተም እጣ ፈንታ አደጋ ውስጥ ነውና ከወዲሁ ስለ አገር ክብር እና ስለ ህዝብ ፍቅር አርቆ ማሰብ ብልህነት ነው።
በኢትዮጵያ ውስጥ ህዝባችንን በማስራብ በቀላሉ መመገብ የሚችላቸውን ምግቦች በማስወደድ የውጪ ዜጋን በመመገብ ስራ ላይ የተሰማራቹ ልማታዊ ባለሃብቶች ለህዝባችን በማንኪያ ህዝባችን ላልሆኑት ደግሞ በጭልፋ በማቀበል ዶላር ቆጠራ ይቁም።
የእንስሳት ስጋን ወደ ውጪ በመላክ የተሰማራችሁ ፣ በጥራ ጥሬ እህሎች ላይ፣ የቅባት እህሎች ላይ፣ ፍራፍሬ ምርቶች ላይ፣ የቅባት እህሎች ላይ የተሰማራችሁ ባለሃብቶች ህዝባችን ላይ በእለት ከእለት በሚመገባቸው ምግቦች ላይ የዋጋ ውድነትን በማምጣት ኑሮውን ያከበዳችሁት እናተው ስለሆናችሁ በእንደነዚ አይነት ስራ ለይ የተሰማራችሁ ሰዎች መጀመሪያ ህዝባችንን መመገብ ከዛም ለህብረተሰባችን በቂ ምርቶችን ማቅረብ ቀጥሎም የሚያስፈልጉትን ነገሮች ቅድሚያ ለአገርሬ ሰው ማቅረብ ይገባችኋል እንጂ በበቂ ሁኔታ ህዝባችን ሳይዳረሰው ወገባችሁን ታጥቃችሁ ውጪአዊያኖችን ለመመገብ ስራ ላይ የተሰማራችሁ ባለሃብቶች ከዚህ ድርጊታችሁ ተቆጥባችሁ ቅድሚያ ወገንን ወደመመገቡ ስራ በመግባት የስራ ዘርፋችሁን ትቀይሩ ዘንድ ግድ ይላችኋል።
የስጋ ተዋጽኦ ወደ ውጪ ከመላኩ በፊት የአንድ ኪሎ ስጋ በኔ ከስምንት አመት በፊት 20 ብር ነበረ አሁን ግን የሙክት በግ ዋጋ ደርሷል። አንድ በግ ከፍተኛው ዋጋ 500 ብር ሲሆን አሁን ግን 5000 ደርሷል። አንድ በሬ በፊት ከፍተኛው 5000 ሲሆን አሁን ግን 40.000 ደርሷል። ይህም የሆነበት ምክንያት የስጋ ምርቶች በከፍተኛ ሁኔታ ወደ ውጪ በመላክ በህዝባችን ላይ ለፈጠረውን የዋጋ ውድነት እና የኑሮ ቀውስ ተጠያቂ ያደርጋችኋል።ስጋ ላኪ ድርጅቶች የሚገበያዩት በዶላር ስለሆነ የዋጋ መናርን ቢያመጡም መንግስት ምንም አይጠይቃቸውም ምክንያቱም መንግስት ዶላሩ ይምጣለት እንጂ ህዝባችን ስጋ ቢበላም ባይበላም ቢወደድበትም ባይወደድበትም ግድ የለውም። ከመንግስት አካሎች ጋር በመጣበቅ እራሳችሁን ሚሊዮነር በማድረግ ስራ ላይ የተሰማራችሁ ልማታዊ ባለሃብቶች ህዝባችን ከሚጎዳ ስራ ትታቀቡ ዘንድ ግድ ይላችኋል።
በጥራጥሬም ዘርፍ የተሰማሩ እንደዚሁ ነው። የጥራጥሬን እህሎች በቀላሉ ከገበሬው በመግዛት በሰሩት ትላልቅ መጋዘን ውስጥ በማጠራቀም ለውጪ ሽያጭ ያውሉታል። በፊት አንድ ኪሎ ምስር 2 ብር ገዝቶ ይመገብ የነበረው ህዝባችን ዛሬ 60 ብር ሆኗል። ከውድነቱ የተነሳ ምስርን እንደ ስጋ ጣል ጣል አድርጎ የሚመገቡ የህብረተሰባችን ክፍሎች በጣም ብዙ ናቸው። በመንግስት ድጋፍ ጥቂት ሚሊዮነሮችን ለመፍጠር አገርን ማስራብ ገዚው መንግስት ለህዝብ ያለውን ጥላቻ ቁልጭ አድርጎ የሚያሳይ ነውና ህዝቤ ሆይ በህዝብ ሃብት እና ንብረት የሚቀልዱትን አንባ ገነኖችን ሁሉ ለፍርድ ለማቅረብ በህብረት በመሆን ለነጻነትህ፣ ለክብርህ፣ ለህልውናህ፣ የምትታገልበት ግዜ ነውና ቆርጦ መነሻው ሰዓቱ አሁን ነው። ካለበለዛ 60 ብር የነበረው ምስር አይናችን እያየ በቅርቡ 100 ከዛም 200 ብር ይገባል። የህዝባችን ሃዘን ለገዚዎቻችን የደስታ ዜማ መሆኑን አትርሱ።
ከየአንዳንዱ ባለ ሃብት በስተጀርባ የባለስልጣናቱ ጥምረት እንዲኖር የተፈለገበት ዋናው አላማ በስልጣን ላይ ያሉት አካላት የኢትዮጵያን ሃብትና ንብረት በነሱ ስር ካልሆነ በስተቀር በየትኛውም የቢዝነስ ስራ ውስጥ መሳተፍም ሆነ መስራት አይችልም የሚል የጥቂቶች የማፍያ ድርጅት መመሪያ ስላለ ነው። በነጻነት ስም አገርን ለመዝረፍ ተደራጅቶ ጫካ መግባት ቢያሳፍርም ቅሉ የኋላ ኋላ የዘረፉትን የሃገር ሃብት ሳይበሏት ዋጋ የሚከፍሉበት እንደሆነ ብናውቅም ከነዚህ ጥቂት የአገር ንብረት ዘራፊ ጋር ተጣብቀው የህዝብን ኑሮ የሚያውኩ ባላሃብቶች የሚንቀሳቀሱት በህግ መሰረት ሳይሆን አብሮት ከተጣበቀው ባለስልጣን ህግ መሰረት ነው። በኢትዮጵያ በስራ ላይ የተሰማሩትን ባለ ሃብት የመቆጣጠሩ ስራ አብሮ ያለው ባለስልጣን ድርሻ ነው። የኢትዮጵያ ህግ እነሱን አይመለከታቸውም። ባለሃብቱ ከተሰመረላቸው መስመር ፈቀቅ ካሉ ሙስና የሚል ህግ ይመዘዝባቸውና ወደ እስር ይወረወራሉ ከመስመሩ ካልወጡ ግን የኢትዮጵያ ህግ በነሱ ላይ አይሰራም።
አንድ ስሙን መጥቀስ የማልፈልገው ባለሃብት ያመረታቸውን ምርቶች መኪናዎቹ ከሚችሉት አቅም በላይ ጭኖባቸው ሲሄድ ኬላ ላይ ይያዛል የኬላ ሰራተኞችም እንደዚህ ጭነህ ማለፍ አትችልም መኪናዎቹ ከሚችሉት አቅም በላይ ተጭኖባቸዋል ስለዚህ አደጋ ሊታደርስ ትችላለህና ህግም ተላልፈሃልና ትቀጣለህ በተጨማሪም ትርፍ የጫንካቸውን አውርደህ ነው ማለፍ የምትችለው ይሉታል። የዚህን ግዜ ባለሃብቱ በጣም በመናደድ እንዴት ደፈራችሁኝ አታውቁኝም እንዴ እያለ ከህግ በላይ መሆኑን ሊያሳያቸው ህግ እሱጋር እንደማይሰራ ሊነግራቸው ስልክ አውጥቶ ይደውልና ትንሽ ካወራ በኋላ ለኬላ ሰራተኛ አላፊ ስልኩን ይሰጠዋል የኬላ ሰራተኛውም ስልኩን ካናገረ በኋላ ስልኩን ለባለሃብቱ ይመልስለትና ሰላምታ በመስጠት ይቅርታ ጠይቆት ማለፍ እንደሚችል ይነግረዋል። ባለሃብት የደወለው አብሮት ከሚሰራው ባለስልጣን ጋር ነው። ለኬላው ሰራተኛ የተናገረው የማይመለከትህ ጉዳይ ላይ አትግባ ካለበለዛ ትወገዳለህ የሚል ነበረ። ከጥቂትም ሰዓት በኋላ መኪናውን የሚያጅቡ የታጠቁ ሲብል ለባሽ በላንድክሩዘር መኪና መጥተው አጅበውት ዬዱ። እየተሰራ ያለው እንደዚህ ነው ህግ አይሰራም በየመስራቤቱ ትክክለኛ ስራን የሚሰሩ ሰራጠኞችን ከበላይ ቀጭን ትዛዝ በመስጠት በአገሩ ለአገሩ በትክክለኛ መንገድ እንዳይሰራ እያሸማቀቁ ሌባና ቀማኛ የበዛባት አገር እንድትሆን እየሰሩ ያሉት ጥቂቶች ናቸው። ጥቂቶችን ለማኖር አገርም ሆነ ህዝብ ቢጠፋ ግዴ በሌላቸው ሰዎች ኢትዮጵያ እየመሯት እንዳለ የምናይበት ነው።
የውጭ መንግስታት ሆኑ ባለሃብቶች ከማንኛውም በፊት ቅድሚያ ለህዝባቸው ነው የሚሰጡት። የህዝባቸውን ፍላጎት ለማሟላት የአገራቸው ምርት አናሳ ሆኖ ካገኙት ከውጪ በመግዛት የህዝባቸውን ፍላጎት ሊያሟሉ ይጥራሉ። የኛዎቹ መንግስትና ባለሃብት ደግሞ የውጪ አገር ፍላጎትን ለማሟላት ህዝባችንን ያስርባሉ። ተገላቢጦሽ ማለት ይሄ ነው። እኔ የምለው ጥቁር ጣልያን ነው እንዴ የሚገዛን?።
የኛ ባለሃብቶች መጀመሪያ አእምሮአችሁን ቀይሩት ለወገንና ለአገር ማሰብ የሚችል አድርጉት ለጥቅማችሁ እና ጥቂቶችን በመታዘዝ መኖራችሁን አቁሙ ወደ ውጪ ከመላካችሁ በፊት ቅድሚያ ለህዝባችን በበቂ ሁኔታ የምግብ ፍላጎቶች ተሟልቷል ወይ ብላችሁ ፍላጎቶችን ለሟማሟላት ጣሩ የህዝብን መሰረታዊ የምግብ ፍላጎት ከተሟላ በኋላ ከህዝብ የተረፈው ወደ ውጪ በመላክ ስራ ውስጥ እንድትሰማሩ የንጹሃን አእምሮ ባለቤት፣ አገር የመውደድ ሃሳብ፣ ህዝብን የማፍቀር ልቦና፤ ሊኖራችሁ ግድ ይላል። የህዝብ መሰረታዊ የምግብ ፍላጎት ሳይሟላ ከህዝብ ጉሮሮ ላይ እየነጠቃችሁ ጥቂቶችን የማኖር ስራ እና የውጪ አገር ዜጋ የመመገቡ ሁኔታ በአፋጣኝ መቆም አለበት። በኢትዮጵያ ውስጥ በምግብ ውጤቶች ላይ ዋጋው እንዲንር በማድረግ እናንተ እና የናንተ አዛዦች ተጠቃሾችም ተጠያቂዎችም ናችሁ።
በዚህ ዘመን በተደጋጋሚ ከሚነሡ መንፈሳውያን ጥቄዎች መካከል አንዱ የጥምቀትና አጥማቂዎች ጉዳይ ነው፡፡ ጥምቀት(የክርስትና ጥምቀትን አይመለከትም) በብሉይና በሐዲስ ኪዳን ምእመናን ፈውሰ ሥጋ ፈውሰ ነፍስ እንዲያገኙባቸው ከእግዚአብሔር ከተሰጡ ጸጋዎች አንዱ ነው፡፡(2ኛ ነገሥት 5፤ ዮሐ. 5፣ዮሐ. 9)፡፡ በቤተ ክርስቲያን ታሪክም ውስጥ በልዩ ልዩ ገድላተ ቅዱሳን ላይ እንደምናነበው በጠበል ሕዝቡን ሲፈውስ ኖሯል፡፡ ሕዝብ ፈውስ የሚያገኝባቸው እንደ ሰሊሆምና እንደ ቤተ ሳይዳ የታወቁ የቃል ኪዳን ቦታዎችም ነበሩ፡፡
አሁን በያዝነው ዘመን አያሌ ‹አጥማቂ> የሚባሉ ሰዎች ተነሥተዋል፡፡ ክብራቸውን የሚገልጥ ማስታወቂያ ያስነግራሉ፣ መቁጠሪያ ይሸጣሉ፣ ቅባት ይቀባሉ፣ አዳራሽ ከፍተው ወይም ሕዝብ በሜዳ ሰብስበው እንፈውሳለን ይላሉ፤ ሰይጣን ተናገረ የሚባለውን በካሴት ቀድተው ይሸጣሉ፡፡ ከዚህ ቀጥዬ በማቀርባቸው አሥር ምክንያቶች እነዚህን ሐሳውያን መቀበል የለብንም ብዬ አምናለሁ፡፡
1. በቤተ ክርስቲያን ታሪክ ውስጥ ገዳማዊ ሕይወት፣ ክህነታዊ ሕይወት፣ የጸሎት ሕይወት ወይም ሌላ አንዳች ተጋድሎ ሳይኖረው ማጥመቅ ብቻ ሥራው የነበረ ክርስቲያን የለም፡፡ ሀብተ ፈውስ የተሰጣቸው አባቶችና እናቶች የሌላው መንፈሳዊ ሕይወታቸው ውጤት ወይም ነጸብራቅ ነበር እንጂ ሥራቸው እየዞሩ ማጥመቅ አልነበረም፡፡ የሐዋርያት ሥራን ብናነብ ሐዋርያት ለወንጌል አገልግሎት ሲሠማሩ በአንድ በኩል አሕዛብን ወደ ክርስቶስ ለመጥራት በሌላ በኩል የአንደበት ትምህርታቸውን በእጃቸው ተአምር ለማጽናት ተአምራትን ያደርጉ ነበር እንጂ በአንድ ከተማ ውስጥ ሲያጠመቁ ውለው ያደሩበት፣ ወይም ከወንጌል አገልግሎት ተለይተው አጥማቂ ብቻ የሆኑበት፣ ወይም ደግሞ በዚህ ቦታ ፈውስ እንሰጣለንና ተሰብሰቡ ብለው ያስነገሩበት አንድም ማስረጃ የለም፡፡ በገድለ ቅዱሳንም ቅዱሳን ጸጋ እግዚአብሔር ሲያድርባቸው፣ ሥጋቸውንና ሰይጣንን ድል ሲነሡ፣ በክርስትናቸው ሲበስሉ ተአምራት ይከተሏቸዋል እንጂ እንዲሁ ማጥመቅና መፈወስ ብቻ ሕይወቱ የነበረ ቅዱስ የለም፡፡ ሰው ያለ ተጋድሎ እንዴት ጸጋ ያገኛል፡፡ በአሁኑ ዘመን ግን ከተራ ሰዎች የተለየ መንፈሳዊ ሕይወት የሌላቸው ሁሉ እየተነሡ አጥማቂ ሊሆኑ የቻሉበት አሳማኝ ምክንያት የለም፡፡
2. በገድለ ቅዱሳን ውስጥ ቅዱሳን በገዳማዊ ሕይወት፣ በሰማዕትነት፣ በክህነታዊ አገልግሎት ሲሠማሩ እግዚአብሔር ምእመናንን ለመጥቀም ወይም ክብረ ቅዱሳንን ለመግለጥ በእነርሱ ላይ ተአምራትን ያደርጋል፡፡ እነርሱ ግን ይህ ክብር እንዳይገለጥባቸው ሲሸሹ፣ እኔ አላደረግኩም ሲሉ ወይም ስለራሳቸው ደካማነት ሲነገሩ እናያለን እንጂ ‹ኑ እንፈውሳችኋላን› ብለው ዐዋጅ ሲናገሩ አይተንም፣ አንብበንም አናውቅም፡፡ አቡነ ተክለ ሃይማኖት ከአባ በጸሎተ ሚካኤል ገዳም ወጥተው ወደ ሐይቅ እስጢፋኖስ ገዳም የሄዱበት ዋናው ምክንያት በገዳሙ እያሉ በፈወሱት አንድ በሽተኛ ምክንያት ስማቸው ከፍ በማለቱ፣ ብዙ ሰዎችም በመሰብሰባቸው የተነሣ ነው፡፡ ታላቁ አባት መቃርዮስ ገዳሙን ትቶ ወደ አንዲት መንደር መጥቶ የኖረው በገዳሙ ክብሩ በመገለጡና ተአምራቱ በመታየታቸው ከከንቱ ውዳሴ ለማምለጥ ነበር፡፡ ስምዖን ጫማ ሰፊው አካባቢውን ትቶ የጠፋው ተአምር አድራጊነቱ በመታወቁ ምክንያት ነበር፡፡ አሁን ግን ከዚህ በተቃራኒው ሰዎች እናጠምቃለን፣እንፈውሳለን ብለው ማስታወቂያ የሚያስነግሩበት፣ ካሴት የሚሸጡበት፣ ፖስተር የሚሰቅሉበት ዘመን ነው፡፡
3. ቤተ ክርስቲያን ክርስቶስ ማን እንደሆነ፣ ድንግል ማርያም ማን እንደሆነች፣ ቅዱሳን መላእክት ማን እንደሆኑ ሌሎቹም ቅዱሳን ማን እንደሆኑ ጠንቅቃ ታውቃለች፡፡ የእግዚአብሔርን ክብር ለሰዎች ሰጥታ አታውቅም፡፡ ቅዱሳንን ከፈጣሪ አስበልጣ አታወቅም፡፡ የቅዱሳን መገኛና መሠረት በባሕርዩ ቅዱስ የሆነው እግዚአብሔር መሆኑን ታምናለች፣ታስተምርማለች፡፡ ለእግዚአብሔር የማይቻል ለቅዱሳን ይቻላል፣ በእግዚአብሔር የማይሠራ በቅዱሳን ይሠራል ብላ አታምንም፣ አታስተምርም፡፡ በዘመኑ አጥማቂዎች ዘንድ የምናየው ግን ከዚህ በተቃራኒው ነው፡፡ በክርስቶስ ስም የማይወጣው ሰይጣን የቅዱስ ሚካኤልን ስም ሲጠሩበት ይወጣል፡፡ በክርስቶስ ስም የሚያሾፍ ሰይጣን የድንግል ማርያምን ስም ሲጠሩበት ተቃጠልኩ ይላል፡፡ ይኼ ፈጽሞ ክህደት ነው፡፡ የቤተ ክርስቲያንም ትምህርት አይደለም፡፡ ‹‹በስመ ሥላሴ እቀጠቅጥ ከይሴ›› ብላ ያስተማረች ቤተ ክርስቲያን ላይ ‹‹በክርስቶስ ስም አንወጣም፣ በማርያም ስም ግን እንወጣለን›› እያለ አጋንንት ወጣ የሚል ትምህርት ማስፋፋት ክህደት ነው፡፡
4. መቁጠሪያ በቤተ ክርስቲያናችን ለጸሎት መቀስቀሻና ማስታኮቻ የሚውል ነው፡፡ ምእመናን እግዚኦ መሐረነ ክርስቶስ፣ በእንተ ማርያም መሐረነ ክርስቶስ፣ ኪርኤ አላይሶን የተባሉትን የምሕላ ጸሎቶች በሥርዓተ ቤተ ክርስቲያን የተመደበላቸውን ቁጥር ሳይስቱ እንዲጸልዩ የተሠራ ሥርዓት ነው፡፡ በጸሎት ጊዜ ዝንጋኤ እንዳይገጥማቸው ኅሊናቸውን ለመሰብሰብም ይረዳል፡፡ አንድ ቅዱስ ለብዙ ዘመን የጸለየበት መቁጠሪያ፣ የተደገፈበት መቋሚያ፣ የቆመበት ምድር፣ የለበሰው ልብስ፣ የተጠቀመበት መጽሐፍ ተአምራት ቢያደርግ አይገርምም፡፡ ቅዱሳን የነፍሳቸው ቅድስና ለሥጋቸው፣ የሥጋቸውም ለልብሳቸው፣ የልብሳቸው ለጥላቸው ተርፎ አይተን እናውቃለንና(የሐዋ. 5፣12-17፤ 19፣ 11-12)ከዚህ ውጭ ግን የሚሸጥ መቁጠሪያ ሰይጣን የሚያስወጣበት፣ ሰው ራሱን በመቁጠሪያ ስለደበደበ ከዲያብሎስ እሥራት የሚፈታበት ምንም ምክንያት የለም፡፡ ሰይጣን በጾምና በጸሎት እንጂ በመቁጠሪያ ድብደባ አይለቅም(ማቴ.17፣21)፡፡ ያ መቁጠሪያ ተአምር የሚሠራ ቢሆን እንኳን አንድ ቅዱስ የተጋደለበት፣ ከዚያ ቅዱስም በረከት ያተረፈ መሆን አለበት፡፡ ልክ የቅዱስ ጳውሎስ የጨርቁ እራፊ ይፈውስ እንደነበረው፡፡ በቤተ ክርስቲያን ታሪክም የትኛውም አባት መቁጠሪያ ሲያድልና በመቁጠሪያ ሰይጣን ታወጣላችሁ ብሎ ሲያስተምር አልታየም፡፡
5. ጌታችን በሺዎች የሚቆጠር ሕዝብ አስተምሯል፡፡ በጌንሳሬጥ ምድር አምስት ሺ(ማቴ 1413-21)፣ በገሊላ ባሕር አጠገብ አራት ሺ(ማቴ 15፣32-39)፣ ይህ ሁሉ ሕዝብ የቃሉን ትምህርት የእጁን ተአምራት አይቶ ይኼድ ነበር እንጂ ሰይጣን አድሮበት በአንድ ጊዜ የጅምላ ጩኸት ሲጮህ ታይቶ አይታወቅም፡፡ የተወሰኑ ሰዎች ግን እየቀረቡ ፈውሰ ሥጋ ፈውሰ ነፍስ አግኝተዋል፡፡ በዚህ ጊዜም ቢሆን መድኃኒት ያደረገብሽ፣ ድግምት ያስደገመብህ፣ መተት ያስመተተብህ እገሌ ነው የሚል ሰይጣን አልተሰማም፡፡ ዛሬ ግን በአንድ ቦታ ለጥምቀት የሚሰበሰቡ ሰዎች አብዛኞቹ ይጮኻሉ፡፡ ሁሉም በሰይጣን ተይዘዋል ይባላሉ፣ ሁሉም ድግምት፣ መተት፣ መድኃኒት፣ ጥንቆላ እንደተደረገባቸው ይነገራቸዋል፡፡ ሰይጣንን አምነው ከባሎቻቸው፣ ከሚስቶቻቸው፣ ከእኅት ወንድሞቻቸው፣ ከጎረቤቶቻች፣ ከሥራ ባልደረቦቻቸው ይጣላሉ፡፡ ከባቴ አበሳነትን ፈጽሞ የረሳ፣ ከፍቅር ይልቅ ጠላትነትን ለማስፈን የመጣ፣ ሰዎች እግዚአብሔርን አምነው ከመፋቀር ይልቅ ሰይጣንን አምነው እንዲጣሉ የሚያደርግ የሰይጣን አሠራር ነው፡፡ ለመሆኑ ይህንን ሁሉ ሕዝብ ሰይጣን ሲቆጣጠረው ክርስቶስ የለምን? የተጠመቅነው የልጅነት ጥምቀት፣ የቆረብነውስ ቁርባን አይሠራምን? ገና ወደ ክርስትና ያልመጡ የገሊላ ክርስቲያኖች እንኳን በጩኸት አልተደበላለቁም እንኳን እኛ በክርስቶስ ክርስቲያን በወልድ ውሉድ የተባልነው፡፡ ይህ አሠራር የክርስቶስን ነገረ ድኅነት የሚፃረርና ከማዳን ሥራውም የወጣ ነው፡፡ ከክርስቶስ ክብርና ኃይል ይልቅ የሰይጣንን ኃይል ለማሳየት የሚሠራም ነው፡፡
6. ለመሆኑ ስመ እግዚአብሔርን የሚጠራ ሁሉ ትክክለኛ ነውን? አንዳንድ ምእመናን እንዲህ ይላሉ ‹እግዚአብሔርን ይጠራሉ፣ እመቤታችንንም ያከብራሉ››፡፡ ልክ ነው ሰይጣን ለአመሉ ከመጽሐፍ ቅዱስ ይጠቅሳል ይባላል፡፡ ሰይጣን ምንም እንኳ የሐሰት አባቷ ቢሆንም (ዮሐ. 8፣44) ሙሉ ውሸት ግን አይናገርም፡፡ በከፊል እንጂ፡፡ ሔዋንን ‹ንግሥተ ሰማይ ወምድር› ሲላት ከፍሎ ነው የዋሻት፡፡ ንግሥተ ምድር ናት፤ ንግሥተ ሰማይ ግን አልነበረቺም፡፡ በወንጌል ውስጥ አጋንንት ስመ እግዚአብሔርን ጠርተው ያውቃሉ፡፡ ሰይጣን ጌታን ሲፈትነው ከቅዱሳት መጻሕፍት ጠቅሶ ነው(ማቴ 4)፤ ጌታችን በጌርጌሴኖን ያገኛቸው አጋንንት ያደሩባቸው ሰዎች ‹የእግዚአብሔር ልጅ ኢየሱስ ሆይ› ብለው ነበር የተናገሩት፡፡ ንግግራቸው ልክ ነው፡፡ እነርሱ ግን አጋንንት ናቸው፡፡ ጌታም አስወጣቸው እንጂ ማን ድግምት እንዳደረገባቸው አላናዘዛቸውም፡፡ በሌላ ቦታም በምኩራብ ሲያስተምር አንድ ሰይጣን ያደረበትን ሰው አመጡለት፡፡ ሰይጣኑም ‹‹የናዝሬቱ ኢየሱስ ሆይ‹ ብሎ ነበር የጠራው፡፡ ጌታ ግን ‹ዝም ብለህ ወጣ› አለው እንጂ መድኃኒት ማን እንዳደረገ ተናገር አላለውም(ማር. 1፣21-28)፡፡ የናዝሬቱ ኢየሱስ ስላለውም ሰይጣንነቱን አልቀየረውም፡፡ ቅዱስ ጳውሎስ ሲያስተምር ፊልጵስዩስ የተባለ ከተማ ደረሰ፡፡ በዚያም አንዲት በርኩስ መንፈስ የተያዘች ሴት እየተከተለቺው ‹‹የመዳንን መንገድ የሚነግሯችሁ እነዚህ ሰዎች የልዑል አምላክ ባሪያዎች ናቸው›› አለች፡፡ ሴትዮዋ የተናገረቺው ምንም ስሕተት የለውም፡፡ እነ ቅዱስ ጳውሎስ የመዳንን መንገድ ያስተምራሉ፡፡ የልዑል አምላክ ባሪያዎችም ናቸው፡፡ ይህ ትክክል ስለሆነ ግን ቅዱስ ጳውሎስ ዝም አላለም፡፡ መንፈሱን አስወጣው እንጂ(የሐዋ.16፣16-18)፡፡ እነዚህ ሁሉ የሚነግሩን አንድ ሰው ስመ እግዚአብሔርን ወይም ስመ ቅዱሳንን ስለጠራ ብቻ ትክክል መሆኑን እንደማያሳይ ነው፡፡ እርስ በርሱ የማይጣረስ ርቱዕ የሆነ እምነትም ያስፈልገዋል፡፡ ርቱዕ የሆነ ሕይወትም ያሻዋል፡፡ በክርስትና አንድ ሰው መንገዱ ትክክል ሳይሆን ውጤቱ ትክክል ሊሆን አይችልም፡፡ ያለ ትክክለኛ እምነት፣ ያለ ትክክለኛም መንፈሳዊ ሕይወት ትክክለኛ ተአምራት ሊኖረው አይችልም፡፡ በሲኦል በኩል ወደ ገነት ሊገባ አይችልምና፡፡
7. ተአምራት ማድረግ ብቻውን የቅድስና ማሳያ አይደለም፡፡ ተአምራት ከመንፈሳዊ ሕይወት ብቃት ሲመነጩ እንጂ፡፡ ተአምር ከመንፈሳዊ ሕይወት ብቃት የመጣ ሲሆን ‹ስም በመንግሥተ ሰማያት በመጻፉ እንጂ በድንቅ ነገር ማንም ደስ አይለውም››(ሉቃ. 10፣ 17-20)፡፡ ተአምራትን ሲከተሉ መኖርም የአሕዛብነት ምልክት እንጂ የክርስትና ምልክት አይደለም(ማቴ. 12፣ 39)፡፡ የክርስትና ዋና መሠረቱ ክርስቲያናዊ ትምህርት፣ ክርስቲያናዊ እምነትና ክርስቲያናዊ ሕይወት ናቸው፡፡ አንዳንዶች በማርቆስ ወንጌል መጨረሻ ላይ(ማር 16) ‹‹ያመኑት እነዚህ ምልክቶች ይከተሏቸዋል›› የሚለውን ይጠቅሳሉ፡፡ እዚህ ላይ ያመኑት የተባሉት ‹የበቁት› ማለት ነው፡፡ ያማ ባይሆን ኖሮ ሁላችንም ተአምር ስናደርግ መኖራችን ነበር፡፡ አምነናልና፡፡ ደግሞም ያመኑት የሚለው ለሁላችንም ይሠራል ካልን እስኪ መርዝ ጠጥተን ምንም ሳንሆን ፣እባብም ጨብጠን ስንተርፍ እንየው፡፡ ይህ ሁሉ ግን በእመነት ለበሰሉ የሚቻል ነው፡፡ በሐዋርያት ሥራም በሐዋርያት እጅ ያመኑት ሁሉ ተአምር ሲሠሩ አናይም፡፡ በሐዋርያት ሥራ ድንቅ ሲሠሩ የምናያቸው ክርስቲያኖችም በጸሎት የተጉ፣ በሐዋርያነት አገልግሎት ሰማዕትነት የከፈሉ፣ በገድል የተቀጠቀጡ ናቸው፡፡ ቅዱስ ጳውሎስ ራሱ ሕይወቱ በተአምራት ከመገለጡ በፊት በሱባኤ የተወሰነ ነበረ(የሐዋ. 13፣ 1-3) የዛሬ አጥማቂዎች ግን ማጥመቅ ፕሮፌሽናቸው እንጂ የመንፈሳዊ ሕይወታቸው መገለጫ አይደለም፡፡ እንዲህ ባለው ገዳም በገድል የኖሩ፣ እንዲህ ያለ መሥዋዕትነት ለክርስትና የከፈሉ ወይም ለምእመናን አርአያ የሚሆን እንዲህ ያለ መንፈሳዊ ሕይወት የነበራቸው ናቸው ተብሎ የማይመሰከርላቸው ራሳቸውን በራሳቸው የሾሙ ናቸው፡፡
8. የሰይጣን ምትሐትም አለ፡፡ የሙሴ ጸጋና ሕይወት ድል እንዲሆኑ ባያደርጋቸው ኖሮ የፈርዖን ጠንቋዮች ብዙ አስደናቂ ነገር ሠርተው ነበር(ዘጸ. 7፣8- 13)፡፡ በዘመነ ሳዖል የነበረቺው ሟርተኛም የሙታንን መንፈሶች ትጠራ ነበር(1ኛ ነገሥት. 28፣ 8-24)፡፡ አይሁድም አጋንንትን ያወጡ ነበር(የሐዋ. 19፣13)፡፡ ቅዱስ ጳውሎስም የሐሳዊ መሲሕን አመጣጥ ሲያስተምረን ‹‹የእርሱ መምጣት በተአምራት ሁሉና በምልክቶች፣ በሐሰተኞች ድንቆችም በዓመጽም ማታለል ሁሉ እንደ ሰይጣን አሠራር ነው›› ይላል (1ኛ ተሰ. 2፣9)፡፡ ይህም ከመንፈሳዊ ብቃት የማይመጣ ተአምር፣ ድንቅና ምልክት ምንጩ ከሰይጣን እንደሆነ ይጠቁመናል፡፡ ዛሬ በእነዚህ ይህንን ያህል የምንታለል ከሆነ ነገ ሐሳዊ መሲሕ ከዚህ የሚበልጡ አስደናቂ ተአምራትን ሲያደርግ ጨልጠን ገርኝተን መከተላችን የማይቀር ነው፡፡ ‹‹የተመረጡትን እንኳን እስኪያስት ድረስ›› ተብሏልና፡፡
9. ምሥጢረ ቀንዲል መሠረቱን መጽሐፍ ቅዱስ ያደረገ(ያዕቆብ. 5፣13) ከሰባቱ ምሥጢራተ ቤተ ክርስቲያን አንዱ ነው፡፡ የሚፈጸመው በካህናት ሲሆን የራሱ የሆነ የጸሎትና የመቀባት ሥርዓት አለው፡፡ ለዚህም መጽሐፈ ምሥጢረ ቀንዲልን ማንበብ ይጠቅማል፡፡ አሁን የምናየው ግን በጀሪካል ቅባት ይዞ ማከፋፈል፣ ምእመናን ከአጥማቂዎች ‹ቅብዐ ቅዱስ› ወስደው እንዲጠጡና እንዲቀቡ ማድረግ፣ በቤተ ክርስቲያን ታሪክ ያልነበረ፣ በምሥጢረ ቀንዲል ያልተፈቀደና በሥርዓተ ቤተ ክርስቲያንም ውስጥ የሌለ ነው፡፡ አንዳንድ አጥማቂዎችም ‹‹ከኢየሩሳሌም የመጣ ነው›› ይላሉ፡፡ ከኢየሩሳሌም የሚመጣ የተለየ ቅባት የለም፡፡ አንድን ቅባት ቅዱስ የሚያደርገው ጸሎቱና ሥርዓቱ አንጂ የተሠራበት ከተማ አይደለም፡፡ ኢየሩሳሌም ውስጥ ግሪክ ኦርቶዶክሶች፣ ካቶሊኮች፣ የይሖዋ ምስክሮች፣ ፕሮቴስታንቶች፣ ሌሎችም አሉ፡፡ ከኢየሩሳሌም የመጣ ማለት ከየት የመጣ ነው? ምእመናን ለኢየሩሳሌም በጎ ኅሊና ስላላቸው ‹‹ከኢየሩሳሌም ተባርኮ የመጣ ›› ይባላል፡፡ ማን ባረከው? ብሎ የሚጠይቅ የለም፡፡
10. ከአክባሪው ይልቅ ከባሪው፣ከሰጭው ይልቅ ተቀባዩ፣ከጌታው ይልቅ አገልጋዩ የሚከብርበት ሥራ የእግዚአብሔር አይደለም፡፡ መንፈሳዊ አገልግሎት ዓላማው እግዚአብሔርን ማክበር፣ አሕዛብም እግዚአብሔርን እንዲያውቁ ማድረግ፣ ከመንገድ ጠራጊውም ይልቅ መንገዱን እንዲያገኙት ማስቻል ነው፡፡ አሁን የምናያቸው ‹አጥማቂዎች› እና ‹ተአምራት› አድራጊዎች ግን ራሳቸውን የሚያከብሩ፣ እግዚአብሔርን የሚሸፍኑ፣ ሕዝቡ ቅዳሴና ትምህርት እየተወ እነርሱን በየሜዳው እንዲከተል የሚደርጉ፣ ሕዝቡ ንስሐ መግባት፣ ሥጋወ ደሙ ከመቀበል ይልቅ የእነርሱ አድናቂና ካዳሚ እንዲሆን የሚስቡ ናቸው፡፡ ቅዱስ ዮሐንስ መጥምቅ ስለ ራሱ ሲናገር ‹እኔ ዝቅ ዝቅ ልል፣ እርሱም ከፍ ከፍ ሊል ይገባል›. ነበር ያለው (ዮሐ. 3፣29)፡፡ ለእነ ቅዱስ ጳውሎስም በልስጥራ እግሩ የሰለለውን ሰው በፈወሰው ጊዜ ሕዝቡ ተደንቆ እንደ አምላክ ሊሠዉላቸው ወድደው ነበር፡፡ ቅዱስ ጳውሎስ ግን ‹እንደ እናንተ ሰዎች ነን›. እያለ ለምኖ አስተዋቸው፡፡ ሕዝቡንም ወደ እግዚአብሔር መንግሥት መለሳቸው፤ የእግዚአብሔርም ስም እንዲከብር አደረገ(የሐዋ 14፣8-18)፡፡
በእነዚህና ቤሎችም ምክንያቶች በዘመናችን የተነሡትን ‹አጥማቂ ነን ብለው ማስታወቂያ የሚያስነግሩትን፣ መቁጠሪያና ቅብዐ ቅዱስ የሚያከፋፍሉትን፣ በየሜዳው ሕዝብ ሰብስበው ምትሐት የሚሠሩትን ሰዎች መቀበል አለብን ብዬ አላምንም፡፡ ቤተ ክርስቲያን የጸጋው ግምጃ ቤት ናት፡፡ በጸሎት የሚተጉ፣በእምነት ሕይወት ያሉ ክርስቲያኖች በየምሕረት አደባባዮች ምሕረትን ያገኛሉ፡፡ በቤተ ሳይዳ መልአኩ ውኃውን ይባርከው እንደነበር ሁሉ የጠበል ቦታዎችን ራሱ እግዚአብሔር በቃል ኪዳኑ ባርኳቸዋል፡፡ የተለየ አጥማቂ አያስፈልገቸውም፡፡ የክህነት አገልግሎት የሚሰጥ ሰው እንጂ፡፡ ደግሞም ሁሉም ሕመም መዳን የለበትም፡፡ ደዌ ዘእሴት(ለበጎ የሚሰጥ ሕመም) አለ፡፡ ቅዱስ ጳውሎስ የብዙዎችን ሰይጣን እያስወጣ እርሱን ግን የሚጎስመው ሰይጣን ነበረው፡፡ ጌታን ሲለምንም ‹‹ተወው›› ነው የተባለው(2ኛቆሮ. 12፣ 7)፡፡ የዛሬ አጥማቂ ነን ባዮች ግን ሁሉም ሕመም ይድናል ይላሉ፡፡ ለቅዱስ ጳውሎስ ያልተቻለ ተቻላቸውን? ከሐዋርያት አንዱ የነገረው ያዕቆብ እግረ በሽተኛ ነበር(ዜና ሐዋርያት፣ በእንተ ያዕቆብ ሐዋርያ)፤ እርሱ ግን ብዙዎችን ይፈውስ ነበር፡፡ ከእግዚአብሔር ምሕረት አገኘን የምንለውም ስንፈወስ ብቻ መሆን የለበትም፤ የምንታገሥበት ዐቅም ስናገኝም ጭምር እንጂ፡፡ ልመናችንም ለፈውስ ብቻ ሳይሆን ለመታገሥ ዐቅም እንዲሰጠን መሆንም አለበት፡፡ እግዚአብሔር ሁሉን ለመፈውስ የሚችል ቢሆንም ሁሉንም ግን አይፈውስም፡፡ ለበረከት፣ ለተግሣጽ፣ ከከንቱ ውዳሴና ከትዕቢት ለመከላከል የሚፈቅደው ደዌም አለ፡፡ ያዕቆብ ወልደ ይስሐቅ ይህ ተሰጥቶት ነበር(ዘፍ. 32፣31)፡፡ ክርስትና በመንፈሳዊ ሕይወት በመኖር፣ በንስሐ መንገድ በመመላለስ፣ በምሥጢራተ ቤተ ክርስቲያን በመሳተፍ እንጂ በድንቅና በተአምራት የሚኖር አይደለም፡፡
አንዳንድ የቤተ ክርስቲያን አባቶች ‹‹ገንዘብ ይሰበስባሉ፣ ገቢ ያስገኛሉ›› ብለው እነዚህን ሐሳውያን እንደሚደግፉ ይታወቃል፡፡ ምእመናንም ‹‹ታድያ አቡነ እገሌ ለምን ፈቀዱ›› ይላሉ፡፡ እኛ ግን መሠረት ማድረግ ያለብን የቅዱሳት መጻሕፍትን ትምህርት፣ ሥርዓተ ቤተ ክርስቲያንን፣ታሪከ ቤተ ክርስቲያንን፣ ሕገ ቤተ ክርስቲያንን ነው፡፡ ማንም ከዚህ የወጣ ቢኖር ትምህርቱን ለመቀበል አንገደድም፡፡ ታላቅነት በእምነት እንጂ በሥልጣን አይገኝምና፡፡ ታላቁ አባት ዲዮስቆሮስ በ451 ዓም የኬልቄዶን ጉባኤ የልዮንን የሁለት ባሕርይ ትምህርት አልቀበል ሲል የሮም ባለ ሥልጣናት ‹‹እርሱኮ በቅዱስ ጴጥሮስ መንበር የተቀመጠ የሮም ፖፕ ነውና አለቃህ ነው›› ባሉት ጊዜ ‹‹ሰይጣንም ለቅዱስ ሚካኤል አለቃው ነበረ›› ብሎ ነው የመለሰላቸው፡፡